Balaca qəhrəman [Video]\nUkraynada aldığı ağır yanıqlarla Birləşmiş Ştatlara gətirilən və burada müalicə alan 9 yaşlı uşaq artıq vətənə dönüb. Volodya Bubela keçən il evdə baş verən yangın zamanı yanıb və doqquz aydan çox Bostondakı Şrayner Uşaq Xəstəxanasında müalicə olunub. O, öz cəsarəti ilə həkimləri heyran etdi.\nDoqquz yaşlı Volodya Bubela çox sevdiyi oyuncaq ayıları göstərir. Onların adı Edik və Supermendir. Volodya Edikin onunla xəstəxanaya getmək istəmədiyini, Supermenin isə evdə qalaraq insanlara necə kömək etməyi öyrənəcəyini deyir.\nVolodya xilas edildi, lakin supermenlər tərəfindən deyil, Bostondakı Şrayner Uşaq Xəstəxanasının həkimləri tərəfindən. Keçən ilin may ayında yanan Volodyaya kömək etmək lazım idi. Onun yaşamasına ümid çox az olsa da, həkimlər onu müalicə etməyə qərar verdilər.\nCəhhar Filip Çanq Volodiyanın bədənin 75 faizdən çox hissəsinin yandığını deyir. “O, çox ağır vəziyyətdə idi. O buraya gələndə onun bədənində həyat üçün xeyli təhlükəli infeksiyalar var idi. Altı ay ərzində bədəninin yanmış hissələrini dəri ilə örtmək üçün 0 cərahiyyə əməliyyatı aparıldı.”\nDoktor Gennadi Fuzaylov Özbəkistanda anadan olub. Lakin təhsilini Birləşmiş Ştatlarda alıb. Volodiyanın müalicə olunması üçün Bostona gəlməsinə yardım edib. O, Volodya xəstəxanaya gələndə bədənində yeganə yanmayan yerin burnu olduğunu deyir. “Mən yaxınlaşıb onun burnuna əl vuranda, o gözlərini açırdı. Kimsə onunla danışmağa çalışanda, o, Gennadini çağırın deyirdi. Mən də gəlib onun burnuna əl vurur, onunla zarafat edirdim.”\nDoktor Fuzaylov deyir ki, hətta o belə bəzən bu uşağın sağalmasına inanmırdı. Bütün bunlara baxmayaraq, Volodya təslim olmadı. “Burada genlərin klonlaşdırılması gərək idi ki, bu uşaqda bunu etmək mümkün oldu. Ukrayna belə oğullar yetişdirməlidir, çünki Volodyanın genləri dəmirdəndir. O, doğrudan da dözümlüdür. Siz bu uşaqla söhbət etsəniz, onun balaca olmasına baxmayaraq. Böyüklər kimi söhbət etdiyini görərsiniz."\nƏməliyyatlardan bir neçə ay sonra Volodya yenidən velosiped sürməyə başladı. Onun üzü yenidən gülməyə başladı.\nVolodiyaya bir neçə əməliyyat da olunmalıdır və o yenidən Şrayner xəstəxanasına qayıtmalıdır. Lakin həkimlərin fikrincə hazırda o, evə dönməli, ailəsi və dostları ilə görüşməlidir.


FOX.AZ : Azərbaycan prezidenti Uelsdə NATO-nun sammitində iştirak edir\nBu gün — 2 İyul 2020, 09:21\nAzərbaycan prezidenti Uelsdə NATO-nun sammitində iştirak edir\nAzərbaycan prezidenti İlham Əliyev Uelsin Nyuport şəhərində keçirilən NATO sammitində iştirak edir.\nTədbirdə Alyansa üzv olan və İSAF proqramında iştirak edən tərəfdaş ölkələrdən, BMT və digər beynəlxalq təşkilatlardan nümayəndələr iştirak edirlər.\nHəmçinin BMT və Avropa İttifaqının ali nümayəndələri də sammitə qatılıblar.\nNATO baş katibi Anders Foq Rasmussen və Böyük Britaniyanın baş naziri Devid Kemeron Azərbaycan prezidentini və digər dövlət başçılarını salamlayıblar. Sonra dövlət və hökumət başçıları birgə foto çəkdiriblər.\nSammitin gündəliyinə Ukrayna hadisələri, Əfqanıstanın gələcəyi, yeni təhdidlərə qarşı mübarizə, silahlı qüvvələrə dəstəyin artırılması, əməkdaşlığın möhkəmləndirilməsi, İraq və Suriya böhranı ilə bağlı məsələlər daxildir.\nSammitdə çıxış edən D. Kemeron tədbirin Uelsdə keçirilməsindən məmnun olduğunu bildirib. “NATO bizim gələcəyimiz üçün çox vacib alyansdır” deyən D. Kemeron İSAF proqramında iştirak etməklə, Əfqanıstanda təhlükəsizliyə töhfə verən ölkələrə təşəkkür edib. O qeyd edib ki, NATO Əfqanıstandakı missiyasını uğurla başa vurur və bu ölkədə ordunun yaradılması ilə bağlı əldə olunan nəticələrdən qürur hissi keçirir.\nSammit öz işini sentyabrın 5-də davam etdirəcək. Burada Avstraliya, Gürcüstan, İordaniya, Finlandiya və İsveç ilə əməkdaşlığın növbəti mərhələsi barədə müzakirələr nəzərdə tutulub.\nFOX.AZ → Qaynar olaylar → 04.09.2014


Sabiq sürücü İltifat Hüseynov haqqında nələr danışdı - Video fakt » Regionxeber.tv\nSabiq sürücü İltifat Hüseynov haqqında nələr danışdı - Video fakt\nCənub bölgəsində meşələrin qənimi, 30 ildir ki, meşələrin qırılaraq satılması müqabilində imkan sahibi olan, İltifat Hüseynov haqqında yeni faktlar daxil olub. Məlumdur ki, İltifat Hüseynov ətrafında cəmləşmiş adamları maliyyələşdirir və onlar da meşələrdən materıalları qıraraq İltifat Hüseynova məxsus olan"Ural"markalı yük avtomobili ilə meşədən çıxararaq Bakıya və sair yerlərə satmağa aparırlar.\nİltifat Hüseynov bu illər ərzində dəfələrlə ekologiya və təbii sərvətlər nazirliyinin məsul şəxslərini aldada bilmiş və onları öz yalanlarına inandıra bilmişdir.\nBelə ki, İltifat Hüseynov öz qırdığı ərazilərdən hazırladığı video və fotoları həm qeyd olunan nazirliyə, həm də medya qurumlarına göndərir və nəticədə bütün günahlar yerli ekologiya idarəsi və meşə təsərrüfatı mərkəzinin əməkdaşlarının boynunda qalırdı. Bir sözlə İltifat Hüseynov öz yalanlarına hamını inandıra bilmişdir. Ancaq bu gün bu oyunlar deyəsən başa çatmaq üzrədir.\nMənbə qeyd edir ki, Lerik meşələrində yanğına səbəb İltifat Hüseynovun adamlarıdır. Bununla onlar doğradıqları ərazidə izi itirmək istəyirlər. Bundan əlavə İltifat Hüseynov baş verənlərdə ekologiya nazirliyinin məxfi şöbəsinin rəisi Elman Qurbanovun, nazirliyin meşələrin mühafizəsi departamenti xidmətinin rəisi Namik Xıdırovun, nazir müavini Vüqar Kərimov Və sair şəxslərin adlarını çəkmək yolu ilə,həm aranı qatmaq, həm də diqqətdən kənarda qalmaq istəyir.\nTəsəvvür edin ki, adam ilə 1998-ci ildən sürücü kimi işləyən şəxs deyir ki, Masallıdan, Lənkərandan, Lerikdən meşə materiallarını Bakıya Binəqədi yolunun üstündə yerləşən Elcan adlı şəxsin obyektinə aparırmış. Elcan Süleymanov Sumqayıt magistral yolunun sabiq komandiri, dövlət yol polisi idarəsinin əməkdaşı Süleyman Süleymanovun qardaşı oğludur. İndi sizə təqdim edəcəyimiz videoda adam hər şey barəsində danışıb. Bu da İltifat Hüseynov haqqında real vəziyyəti əks etdirir. Elə isə əlaqədar qurumlar niyə susur? Adam hökumət mövqeyindən sui-istifadə edərək meşələri doğrayır,sonra bunu başqalarının adına çıxır, rəsmi qurumlara qara yaxır, Nəticədə isə sudan quru çıxır. Ya doğurdan da bu adam adını çəkdiyi şəxslərlə əlbirdir, ya da ki, arxasında hansısa böyük qüvvə dayanır.Hazırda adamın ən böyük hücumu Elman Qurbanovun, Namik Xıdırovun və Eyvaz Babayevin üzərinə yönəlib. Ancaq deyəsən atamanlığın Sonu çatıb.\nCənub bölgəsi haqqında KİV-lərdə piar kompaniyası aparan İltifat Hüseynov\nLənkəran regional meşə təsərrüfatı mərkəzi haqqında yazıları kim yazdırır? ...\nCənub meşələrinə qənim kəsilən İltifat Hüseynov


Bin Ladenin kitabxanasındakı kitablar - SİYAHI\nÖtən həftə “Əl-Qaidə” terror təşkilatının keçmiş lideri Üsamə Bin Ladenin son sığınacağından tapılan sənədlər məxfilikdən çıxarıldı. Dünyanın “bir nömrəli terrorçu”sunun son sığınacağında 266 kitabdan ibarət kitabxana da aşkarlanıb.\nPublika.az “New York Times” nəşrinə istinadən xəbər verir ki, Laden daha çox Qərb müəllifləri tərəfindən onun ən məşhur əməlinin – 2001-ci il 11 sentyabr terror aktının necə təsvir edilməsi ilə maraqlanırdı.\nBin Ladenin kitabxanasında ABŞ Mərkəzi Kəşfiyyat İdarəsinin (MKİ) keçmiş zabiti Maykl Şoeranın “İmperiya lovğalığı: Qərb terrorla müharibəni niyə uduzur” kitabı tapılıb. Müəllif “Əl-Qaidə”nin banisini “ən hörmətli, sevimli, romantik və cazibədar” adlandırır. MKİ-nin keçmiş zabitinin fikrincə, ola bilsin ki, Laden islamın son 150 illik tarixi üçün ən bacarıqlı fiqurdur.\nKitabxanada həmçinin konspiroloq (sui-qəsd nəzəriyyəsi ilə məşğul olanlar) Maykl Çossudovskinin “Amerikanın terrora qarşı müharibəsi” kitabı aşkar edilib. Kitabda iddia edilir ki, 11 sentyabr terror aktı Amerikanın Yaxın Şərqə müdaxiləsi üçün yalnız bəhanə idi və Bin Laden obrazı ümumi qorxu atmosferinin yaradılması üçün ABŞ tərəfindən yaradılmışdı.\nMəxfilikdən çıxarılan siyahıda həmçinin incəsənət və sağlam həyat tərzi ilə bağlı kitablar var. Qeyd edilir ki, son kitab “evin başqa sakinləri tərəfindən istifadə oluna” bilərdi. Bəzi kitablar tarix və ya jurnalistika ilə bağlıdır: “Obamanın müharibələri” (Bob Vudvor), “Yüksəliş və böyük dövlətlərin enişi” (Pol Kennedi), “ABŞ və Vyetnam 1787-1941-ci illər” (Robert Xopkins Miller).\nLadenin kitabxanasında həmçinin sui-qəsd nəzəriyyələrinə həsr olunan kitablar var idi. Onlardan biri olan “Federal ehtiyat sisteminin sirri” (Yustasa Mullins) kitabında Xolokost inkar edilir. Deyilənə görə, Laden müəllimi Abdulla Azzamın “Müsəlman torpaqlarının müdafiəsi” və "Karvana qoşul” kitablarını daha çox oxuyurdu. Hər iki kitabın mövzusu cihaddır.\n“Bir nömrəli terrorçu”nun son sığınacağından Fransaya həsr edilmiş sənədlərin olduğu qovluqlar, həmçinin sol düşərgəyə aid olan yazıçıların kitabları aşkarlanıb.


Bu gün iki boksçumuz dünya çempionatında rinqə çıxacaq - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, çempionatda 52 kiloqram çəki dərəcəsində mübarizə aparan Azərbaycan boksçusu Məsud Yusifzadə ilk görüşündə mərakeşli Səid Mortaji ilə qarşılaşacaq. Digər boksçumuz Amin Kuşkov (75 kq) isə ikinci görüşündə rusiyalı boksçu Qleb Bakşi ilə üz-üzə gələcək\nDünya çempionatında yarışlar yeni qaydalara əsasən 8 çəki dərəcəsində təşkil olunur. Yekaterinburqdakı “EXPO Arena”da baş tutan yarışda təsnifat mərhələsinin qarşılaşmaları sentyabrın 9-dan 17-dək keçiriləcək. Ayın 18-də boksçular dörddəbir final mərhələsində yarışacaqlar. Ertəsi gün istirahət edəcək idmançılar sentyabrın 20-də yarımfinal görüşlərini keçirəcəklər. Qaliblər ayın 21-də müəyyənləşəcək.\nAZERTAG.AZ :Bu gün iki boksçumuz dünya çempionatında rinqə çıxacaq


Gürcüstanın Avro-Atlantik inteqrasiyası heç kimə qarşı yönəlməyib, bu, vətəndaşlarımızın rifahına yönəldilib. GAXA-nın məlumatına görə, bu sözləri baş nazir Qiorqi Qaxaria bildirib. Hökumət başçısının sözlərinə görə, bu, dövlətin beynəlxalq tərəfdaşlara da ifadə etdiyi və onlarla birlikdə bu mövqeni bəyan etdiyi bir mövqedir. “Beynəlxalq birliyin fəallaşması ölkəmiz üçün həmişə vacibdir. Biz açıqlamalara cavab olaraq deyirik ki, Gürcüstanın Avroatlantik inteqrasiyası heç kimə qarşı deyil. Gürcüstanın Avro-Atlantik inteqrasiyası vətəndaşlarımızın rifahına yönəlmişdir. Bu, beynəlxalq tərəfdaşlarımız qarşısında da bildirdiyimiz mövqedir”,- deyə Qiorqi Qaxaria bildirib. GAXA.ge


BANM-da qiraət müsabiqəsinin qalibləri mükafatlandırılıb\nBANM-da qiraət müsabiqəsinin qalibləri mükafatlandırılıb Hadisə\n30 Noyabr 2018 15:55\nBakı Ali Neft Məktəbində (BANM) bu ali məktəbin fəaliyyətə başlamasının 7 illiyi münasibətilə "Qəlbim səni seçdi" qiraət müsabiqəsi keçirilib. BANM-dən bildiriblər ki, tədbirdə çıxış edən rektor Elmar Qasımov ali məktəbin Prezident İlham Əliyevin 2011-ci il 29 noyabr tarixli müvafiq Fərmanı ilə SOCAR-ın strukturunda yaradıldığını söyləyib. Qeyd edilib ki, BANM artıq neçə ildir Təhsil Nazirliyinin illik hesabatında tələbə qəbulu üzrə ən yüksək orta bala görə reytinq cədvəlində liderdir. Milli Məclisin deputatları Zahid Oruc və Qüdrət Həsənquliyev Azərbaycanda yüksək infrastruktura malik və keyfiyyətli təhsil verən bu cür ali təhsil müəssisəsinin olmasını yüksək dəyərləndiriblər.\nBANM-in neft-qaz mühəndisliyi kafedrasının professoru və müsabiqənin münsiflər heyətinin üzvü, Əməkdar müəllim Fuad Vəliyev bildirib ki, bu cür müsabiqələrin keçirilməsi texniki sahələrin tələbələrinin sosial bacarıqlarının formalaşmasında xüsusi əhəmiyyət daşıyır. Sonra qiraət müsabiqəsinin münsiflər heyətinin digər üzvləri xalq artistləri Həmidə Ömərova, Ramiz Novruz, professor Gülşad Baxşıyeva, Azərbaycan Dövlət Mədəniyyət və İncəsənət Universitetinin səhnə danışığı kafedrasının dosenti, bədii qiraət ustası Nadir Hüseynov tədbir iştirakçılarına təqdim olunub və müsabiqə açıq elan edilib. Müsabiqədə ali məktəbin tələbələri müxtəlif mövzularda hazırladıqları şerləri səsləndiriblər.\nSonda münsiflər heyəti tərəfindən müsabiqənin qalibləri seçilib. Seçim məzmuna uyğun jest və mimikalardan, səs tonundan məqsədyönlü istifadə edilməsi, nitqin aydınlığı, səlisliyi və ifadəliliyi, təqdimetmə bacarığı və ifa üçün ayrılmış vaxta riayət edilməsi meyarlarına əsasən aparılıb. Bədii qiraət müsabiqəsində iştirak edən universitetin tələbələri Sənan Həsənzadə birinci yerə, Nilüfər Əsgərzadə ikinci yerə, Xəyal Fərzəliyev isə üçüncü yerə layiq görülüb. Qaliblər sertifikat və mükafatlarla təltif olunublar.


Turizm və Menecment Universitetində Anım Günü tədbiri - AZƏRTAC – Azərbaycan Dövlət İnformasiya Agentliyi\nTurizm və Menecment Universitetində Anım Günü tədbiri\nAzərbaycan Turizm və Menecment Universitetində (ATMU) Vətən müharibəsi şəhidlərinin xatirəsinə həsr olunan “27 sentyabr Azərbaycanda Anım Günüdür” adlı onlayn tədbir keçirilib. Əvvəlcə respublikamızın ərazi bütövlüyü uğrunda şəhid olanların xatirəsi bir dəqiqəlik sükutla yad olunub.\nATMU-dan AZƏRTAC-a bildirilib ki, tədbiri universitetin rektoru İlham Mədətov açaraq 2020-ci il sentyabrın 27-dən başlanan Vətən müharibəsinin xalqımızın qəhrəmanlıq tarixinə qızıl hərflərlə yazıldığını söyləyib.\nRektor “Azərbaycan Respublikasında Anım Gününün təsis edilməsi haqqında” Prezident İlham Əliyevin 2020-ci il 2 dekabr tarixli Sərəncamının əhəmiyyətindən danışıb. Bu Sərəncamın Vətən müharibəsində qəhrəmancasına döyüşərək ölkəmizin ərazi bütövlüyü uğrunda canlarını fəda etmiş əsgər və zabitlərimizə, bütün şəhidlərimizə sonsuz ehtiram əlaməti olduğunu vurğulayıb.\n“Prezident İlham Əliyevin də dediyi kimi, 30 il ərzində torpaqlarımızın işğal altında olması böyük ədalətsizlik idi. Torpaqlarımızın işğalı beynəlxalq hüququn bütün norma və prinsiplərinə zidd olan bir vəziyyət idi. Son illər ərzində dəfələrlə bəyan olunurdu ki, Azərbaycan xalqı mövcud vəziyyətlə heç vaxt barışmayacaq, nəyin bahasına olursa-olsun öz doğma torpaqlarını işğalçılardan azad edəcək və belə də oldu. Azərbaycan öz tarixi torpaqlarından işğalçıları qovaraq, ərazi bütövlüyünü bərpa etdi”, - deyə İlham Mədətov bildirib.\nRektor Vətən müharibəsində ATMU-nun tələbə və məzunlarının da şücaət göstərdiklərini qeyd edib: “Universitetin məzunu Məhəmmədəli Həsənzadə noyabrın 6-da Xocavənd uğrunda döyüşlərdə şəhidlik zirvəsinə ucalıb. Yasin Səməndərov torpaqlarımızın azadlığı uğrunda gedən döyüşlərdə qəhrəmanlıq göstərərək qazi olub. Ümumilikdə 100 nəfərdən artıq tələbə və məzunumuz müharibədə iştirak edib, onlardan 70 nəfərə yaxını Azərbaycan Respublikasının müxtəlif medallarına layiq görülüb”.\nTədbirdə Azərbaycan Respublikasının ərazi bütövlüyü uğrunda gedən döyüşlərdə iştirak edən ATMU-nun məzunlarından Kamran Mirzəyev və Qadir Yaqublu keçdikləri döyüş yolundan söz açıb, mübariz oğullarımızın qəhrəmanlıqlarından, xalqın ön cəbhəyə böyük dəstəyindən qürur hissi ilə bəhs ediblər.\nAZERTAG.AZ :Turizm və Menecment Universitetində Anım Günü tədbiri


Spooky Sipping üçün 11 Halloween içki - Kokteyl reseptləri, ruhlar və yerli barlar - 2021\nHalloween əyləncəsi üçün 11 kokteyl\nHeç bir tövsiyə yoxdur, yalnız Halloween kokteyli gəldikdə müalicə olunur. Bir qonaqlıq üçün bir izdiham qonaq etməyiniz və ya uşaqların qonşuluq boyunca sürüşdükdən sonra yalnız bir şənlik kostyumuna ehtiyacınız olmasına baxmayaraq, bu əyləncəli kokteyllər üslubda qeyd etməyə kömək edəcəkdir.\nKlassik bir toddy bu mövsümi spin ilə istilənmək. Şükran gününə qədər Halloweendən içə biləcəyiniz payız hazır bir kokteyl yaratmaq üçün brendi, çovdar viski, təzə limon suyu, ağcaqayın siropu, balqabaq püresi və Angostura acılarını isti su ilə bir araya gətirin.\nÖlüləri geri qaytarmaq üçün bir gün varsa, budur. Bu sərin süzgəc, buz ilə sarsılan və həddindən artıq boğuq vuruş üçün absintin yuyulmuş şüşəyə salınan cin, portağal likörü, Lillet boşluğu və limon suyu ilə hazırlanmışdır.\nCek-saat-fənərlər partiyanıza kifayət qədər balqabaq gətirmirsə, qurdun iki versiyasını istifadə edən bu flipi sınayın. Bourbon, amaretto, balqabaq ale, agave nektarı, balqabaq yağı və bir yumurta, yalnız bir muskat qaşığı ilə mükəmməlləşən çoxqurdu yarpağı yaradır.\nSönməyin - bu sehrli kokteylin hiyləsini qaçıra bilərsiniz. Yüngül rum və əhəng suyu, pambıq konfetini gözlərinizin qabağında yox etməyə imkan verən şirin-tart birləşməsidir. Üstündəki şampan sıçraması bir az fizz əlavə edir və əhəng çarxı hamısını tamamlayır.\nBu kokteyl şeytani olaraq yaxşıdır - qırmızı şərab üzüb keçəndə yeni zirvələrə yüksələn mükəmməl bir Marqarita. Yaranan kokteyl hər hansı bir Halloween partiyası üçün kifayət qədər qanlı görünür, lakin bütün il içmək üçün kifayət qədər dadlıdır.\nBu Halloween hörümçək görməkdən zövq alacaqsınız. Blanco tekila böyürtkən, reyhan, əhəng suyu və agave-yə imza ısırır. Əlavə dramatik bir təqdimat üçün buz üzərində bir kokteyl stəkanında xidmət edin və bir nizə böyürtkən və reyhan yarpağı ilə bəzəyin.\nUşaqlar yalnız konfetdən zövq alacaqlarını söyləyir? Bu yeməyin klassik şirinliyi ələ almasıdır. Çovdar viski, sherry və şokolad acıları, əlavə bir ruh irəli bükülmə ilə klassik şokoladlı bir ləzzət yaratmaq üçün lazım olan şeylərdir.\nBu kokteyl soyuqluğu sümüklərinizdən çıxaracaq. Kərə yağı, qəhvəyi şəkər, bal və bir sıra ədviyyat zəngin bir meyvə meydana gətirmək üçün qarışdırılır. Şirin və rahat bir zərbə etmək üçün onu rom, karamel votka və isti su ilə qarışdırın.\nBu balqabağa doldurulmuş yumruq böyük partiyalar üçün idealdır. Şəkər, mixək, rom, muskat, alma suyu və limon suyu qarışığı əvvəlcədən qarışdırıla bilər, sonra soda, alma dilimləri, darçın çubuqları və balqabaq toxumları ilə xidmət etməyə hazırlaşmadan əvvəl.\nBu şirin və ədviyyatlı bir vuruşla şokolad düzəltməsini əldə edin. Evdə hazırlanmış chocomole qarışığı fıstıq yağı, buxarlanmış süd, şokolad və ədviyyatları ilə birlikdə tekila və çili qırmızı şüşə ilə əlavə bir zərbə verən zəngin və qaymaqlı bir baza hazırlayır.\nBalqabaqda verilən yumruqdan daha çox Halloween üçün daha uyğun nə var? Evdə hazırlanmış bir payız ədviyyatı siropu, burbon, zəncəfil likörü, balqabaq püresi, alma suyu, ananas suyu və limon suyunun yüksəlməsinə kömək edir. Kiçik balqabağa bişirin və üstünə bir şirin şirinlik üçün bir qədər qızardılmış zefir yağı tökün.\nVideoya baxın: 5 Essential Tools of a Tiki Bartender (Dekabr 2021).\nCopyright 2021 \_ Halloween əyləncəsi üçün 11 kokteyl...


Məşhur həkim AÇIQLADI: Dişlərinizi vaxtlı-vaxtında fırçalamasanız... - xanimlar ucun qadin xeberleri\nTədqiqatlar göstərib ki, ağız boşluğunun gigiyenası zəif olan, dişlərini vaxtı-vaxtında fırçalamayan insanlarda transient (keçib gedən) bakteremiya olur.\nPublika.az xəbər verir ki, bu barədə sağlamlıq sosial şəbəkədə paylaşdığı postları ilə diqqət çəkən tanınmış həkim, anestezioloq-reanimatoloq Şahin Məmmədov məlumat verib.\nHəkim bildirib ki, tədqiqatların nəticələrinə əsasən ağız boşluğunun zəif gigiyenası aşağıdakı xəstəliklərə gətirib çıxarır.\n1. Qida borusu xərçəngi\n2. Pankreas xərçəngi\n3. Ürək çatışmazlığı və seyirci aritmiya - trombozlar\nSağlamlıq Baxılıb: 947 Tarix: 07 dekabr 2019\nAlzheimer xəstəliyi riskini müəyyənləşdirən bir çox üsul var. Mütəxəssislərin hazırladığı bəzi testlər bu riski ölçməyə imkan verir. Testlər beyindəki fizioloji dəyişikliklər səbəbiylə Alzheimer xəstəliyi nəticəsində pozula\n"Saç boyası xərçəngə səbəb olurmu" sualının cavabı milyonlarla qadını maraqlandırır. Mütəxəssislər bu sualın cavabını qismən tapıb. xarici mətbuata istinadən xəbər verir ki, son aparılan tədqiqatlar mütəmadi olara\nBaş ağrısı formasında ifadə edilən miqren xəstəliyinə kişilərə nisbətən qadınlarda daha çox rast gəlinir. xəbər verir ki, hər 5 qadından və 10 kişidən birində bu xəstəlik özünü biruzə verir. Araşdırmalar miqren və qidala\nYemək istəyinin xarakterlə sıx bağlı olduğu üzə çıxıb. xəbər verir ki, araşdırmalarda acı yeməkləri sevənlərin xaraktercə sərt, şirin təamları sevənlərin isə mülayim olduğu üzə çıxıb. Türkiyəli lor cərrah Esin Yalçınkay\nNə qədər sağlam qidalanırsınızsa-qidalanın, bəzən xüsusi olaraq şokolad arzu edə bilərsiniz. xəbər verir ki, bu arzu insanı hətta böhrana belə sürükləyə bilər. Bəs niyə orqanizmimiz təkidlə şokolad yeməyi arzu edir?. ABŞ-l\nÇərəz olaraq istifadə edilən, eyni zamanda şirniyyatlara xüsusi ləzzət qatan yerfıstığının faydaları saymaqla bitməz. xəbər verir ki, elmi adı "Arachis Hypogea" olan yerfıstığı dünya miqyasında nadir formada çi\nKüçədə və ayaq üstü qidalanmanın BÖYÜK TƏHLÜKƏSİ Adi çaya bu otdan əlavə etsəniz... Qızdırmanı salmağa tələsməyin! Saçınızı, dırnağınızı hara gəldi atmayın Yaddaşı möhkəmləndirir, infarkt riskini azaldır... – Hər gün bir dənə yeyin Dodaqların vəziyyəti BU XƏSTƏLİKLƏRDƏN xəbər verir - FOTO Uzun saç uşağın inkişafına ziyan vurur? - Pediatr izah edir Uşaqlarda qurdlara yoluxması və müalicəsi ilə bağlı VACİB MƏLUMAT Doğuş zamanı travmalar Bədən və beyin arasındakı əlaqəyə söykənən 5 üsul\nsonxeber.az yaz geyimleri 2021 qis geyimləri 2021 qadın geyimi kəpəyə qarşı kişi üzükləri dekorasiya elm haqqinda atalar sozu kosmetika təmannalı yaxşılıq sağlamlığa aid atalar sözləri


Tarix 07.05.22, 23:34\nMayın 9-u İkinci Dünya müharibəsinin başa çatmasının 77-ci ildönümüdür. Rusiya paytaxtı Moskvada ənənəvi hərbi parada hazırlıq görülür. İki aydan çoxdur Ukraynada qanlı müharibə aparan Rusiyanın, ölkənin prezidenti Vladimir Putinin həmin gün Ukrayna üzərində də zəfər çaldığının görüntüsünü yaratmağa çalışacağı haqda fikirlər dolaşır.\nDünyanın aparıcı siyasi institutlarından olan, baş ofisi London şəhərində yerləşən “Chatham House” Beynəlxalq Münasibətlər Mərkəzinin Rusiya-Avrasiya Proqramının direktoru Ceyms Niksi də bu fikrə şərikdir.\nNovator.az-ın məlumatına görə, Ceyms Niksi ABŞ-ın CNN kanalının internet səhifəsində dərc etdirdiyi məqaləsində bildirir ki, Putin builki 9 may paradını “Ukrayna zəfəri” görüntüsünü yaratmaq məqsədilə məxsusi formada keçirə bilər: “Gerçəkdə isə vəziyyət Rusiyanın Ukraynada ümid bəslədiyi qələbədən çox uzaqdır. Ona görə də mayın 9-u Putinə yalnız Ukrayna üzərində simvolik qələbə elan etmək fürsəti verir. Onun manipulyasiyaya məruz qoyduğu, sanksiyalardan bezmiş auditoriyasını ruhlandırmaq üçün vətənpərvərlik hissiylə oynayacaq bir nümayişə əl atacağı gözləniləndir”.\nMəqaləsində İkinci Dünya müharibəsinin tarixinə ekskurs edən müəllif yazır ki, əslində Sovet İttifaqı faşist Almaniyası ilə toqquşmazdan qabaq onunla əməkdaşlıq edib. Məqsəd isə Şərqi Avropanı bu iki totalitar rejim arasında bölmək olub: “Ancaq 1941-ci ildə həmin tərəfdaşlıq pozuldu, Almaniya SSRİ-yə hücum çəkdi. Sonda isə İngiltərə, ABŞ və Kanadanın hərbi-texniki və ərzaq yardımları Sovet İttifaqının Almaniya üzərində qələbəsində həlledici rol oynadı.\nSSRİ İkinci Dünya müharibəsində on milyonlarla hərbçisini, dinc sakinlərini, o cümlədən Ukrayna və Belarusdan olan xeyli əsgər və zabitini, mülki vətəndaşını itirdi.\nSovet lideri İosif Stalin 30 illik hakimiyyəti dövründə istər öz ölkəsində, istərsə də işğal etdiyi ərazilərdə Adolf Hitlerdən də çox insan qırıb. Amma indi Rusiyada bunu demək, Sovet İttifaqının törətdiyi vəhşilikləri faşist Almaniyasının vəhşilikləri ilə müqayisə etmək rəsmən cinayət sayılır. Moskvada 9 may paradının keçirildiyi Qırmızı meydanda, Kreml Divarı Nekropolunda dəfn olunmuş Stalinin məzarı üzərinə hələ də gül dəstələri qoyulur”.\nMəqaləsində Rusiya prezidenti Vladimir Putini siyasi iddiaların beynəlxalq səviyyədə tanınmış sərhədlərlə məhdudlaşmalı olduğuna inanmayan qatı millətçi kimi xarakterizə edən Ceyms Niksi vurğulayır ki, bu məsələdə rusiyalıların çoxu heç də Putindən fərqlənmir, çünki onlar da keçmiş sovet respublikalarını müstəqil dövlət hesab etmirlər.\nMüəllifin fikrincə, postsovet məkanında Ukrayna Putinin gözündə xüsusi önəm daşıyır: “Ancaq xoşbəxtlikdən Ukraynanın gələcəyi ukraynalıların özü üçün də çox önəmlidir. Putin Ukrayna əhalisinin iradəsinə xəyanət kimi baxır, o, ümumiyyətlə Ukrayna xalqının mövcudluğunu tarixi təhrif sayır. Ukraynanın Qərbə inteqrasiyasının qarşısını almaq üçün gördüyü diplomatik tədbirlər uğursuzluğa düçar olduğundan Putin daha sərt metoda keçməli olub.\nAmma Putin, doğrusunu desək, Qərb analitiklərinin də əksəriyyəti Rusiya ordusunun nə qədər korrupsiyalaşdığını və səriştəsiz hala düşdüyünü dərk etməyib, onun guya modern, peşəkar bir ordu olduğuna inanıb”.\nCeyms Niksi yazır ki, əgər Putinin öz ordusundan 9 maya kimi Ukraynada qələbə tələb etməsi barədə deyilənlər düzdürsə, o zaman Rusiya liderinin müharibənin ilk iki ayında uğradığı biabırçı məğlubiyyətlərdən sonra hökmən nəyəsə nail olmağa çalışdığını düşünməyə əsas var: “Moskvanın Kiyevi ələ keçirmək cəhdi iflasa uğrayıb, heç bir donanması olmayan Ukrayna hətta Rusiya Hərbi Dəniz Donanmasına məxsus “Moskva” gəmisini də dənizdə batıra bilib.\nRusiya indiyədək Ukrayna müharibəsində 15 mindən çox hərbçisini itirib. Bu, Rusiyanın Suriyada, eləcə də bir vaxt Çeçenistanda, Gürcüstanda, 2014-cü ildə Ukraynada apardığı müharibələrdə verdiyi itkilərdən daha çoxdur.\nPutinin “B” planı (bəlkə də “F “, ya da “G” planı) səyləri artırmaq, quru qoşunlarını ikiqat gücləndirmək, habelə şərqi Ukraynanın böyük hissəsini ələ keçirməkdən ibarətdir. Kremlin Qara dənizin qalan sahillərini ələ keçirəcəyi ehtimalı isə zəifdir.\nPutinin yeni planını mayın 9-dək həyata keçirə bilib-bilməyəcəyi sual altındadır. Ukraynalılar hələ də silah-sursatla təchiz olunur və onların döyüş ruhu yüksək səviyyədədir. Ancaq Kiyev müharibə ilə bağlı əsas məlumatları sirr saxladığından biz Ukrayna Silahlı Qüvvələrinin gerçək durumunu da tam bilmirik.\nHər halda güman etmək olar ki, qarşıda kifayət qədər ciddi problemlər durur. Çünki Rusiya Ukraynanın şərqində – Donbas bölgəsində daha çox torpaq ələ keçirməyə çalışır. Ona görə qarşıdakı həftələrdə döyüşlərin şiddətlənəcəyi ehtimal edilir”.\nCeyms Niksinin fikrincə, Kremlin taktikası dəyişə bilər, strategiyası, ümumi məqsədi isə dəyişməz qalır: “Strategiya belədir ki, Ukrayna Avropaya, Qərbə üz tutmaq seçimini edə biləcək müstəqil dövlət olmamalıdır.\nLakin Rusiya bu məqsədinə çata bilməz. Kreml artıq Ukraynanı siyasi və fiziki baxımdan özünə tabe etdirmək imkanını itirib. Rusiya nə siyasi arenada özünü buna qadir ölkə kimi göstərə bilib, nə də döyüş meydanında. Problem isə ondadır ki, Rusiya hələ də bunu dərk etmir, ona görə həm öz adamlarını, həm də ukraynalıları ölümə verməkdə davam edir.\nRusiyanın təkcə Ukraynaya qarşı deyil, bütövlükdə ona sərf etməyən beynəlxalq nizama qarşı müharibə apardığını isə dərk etdiyi bəllidir. Bunu Kremlin ən azı 10 ildən çoxdur yürütdüyü siyasətdən görmək olur. NATO da bunu bilir.\nƏgər sanksiyaların ardı gələrsə, Avropa Rusiyanın enerji təchizatından, əcnəbi investorlar Rusiyaya sərmayə yatırmaqdan üz döndərməkdə davam edərsə, ilin sonuna Kremlin pulu tükənəcək. Bu isə Moskvanı öz siyasətində dəyişiklik etmək məcburiyyətində qoya bilər. Təbii ki, bütün bunlar mayın 9-dək baş verməyəcək. Bu dəyişikliklər həmin günədək nə müharibənin gedişində hiss olunacaq, nə də sadə rusiyalıların həyatında.\nBeləliklə, qarşıdakı 9 may paradı Rusiyada həmişəki kimi yalnız güc nümayişindən ibarət olacaq. Amma həmin gün bir boşluq da duyulacaq. Güman edirəm o boşluq, o aclıq Ukraynanı uda, həzm-rabedən keçirə bilməmiş Putinin mədəsində də hiss olunacaq”.


Piylənmə və hipertoniyanın daha bir səbəbi aşkar edilib - AZƏRTAC – Azərbaycan Dövlət İnformasiya Agentliyi\nPiylənmə və hipertoniyanın daha bir səbəbi aşkar edilib\nNyukasl Universitetinin (Böyük Britaniya) alimləri müəyyən ediblər ki, ağrıkəsici dərmanlar insanda piylənmənin və yuxusuzluğun inkişaf etməsinə gətirib çıxarır. Tədqiqatçılar bildirirlər ki, həkimlər belə preparatların qəbul edilməsi ilə bağlı əlavə təsirlərin, o cümlədən gecələr tənəffüsün və yuxunun pozulması hallarının sayının son vaxtlar artdığını qeydə alıblar.\nAZƏRTAC “MedikForum.ru” saytına istinadla xəbər verir ki, tərkibində opiat komponentləri olan ağrıkəsici dərmanların daxilə qəbul edilməsi piylənmə riskini 95 faiz, hipertoniya riskini 63 faiz artırır. Bu səbəbdən xroniki ağrıları aradan qaldırmaq üçün tətbiq edilən ağrıkəsici preparatlar qısa müddətə təyin edilməlidir.\nMütəxəssislər ürəyi xəstə olan 133 min pasiyent haqqında toplanmış məlumatı “UK Biobank” layihəsi çərçivəsində təhlil edərək bu qənaətə gəliblər. Pasiyentləri şərti olaraq iki qrupa ayırıblar: kardiopreparatlarla yanaşı, ağrıkəsici vasitələr qəbul edənlərə və yalnız ürək dərmanları qəbul edənlərə. Sonra onların bədən kütləsi, bel dairəsi və arterial təzyiq göstəriciləri tutuşdurulub.\nAlimlər müəyyən ediblər ki, ağrıkəsici dərmanlar içən insanlarda piylənmə və hipertoniya ehtimalı xeyli yüksəkdir.\nTədqiqatçılar deyiblər: “Belə bir fakt böyük narahatlıq doğurur ki, tərkibində opiat komponentləri olan preparatlar getdikcə daha çox təyin olunur. Nəticədə onların qəbul edilməsi ilə bağlı əlavə təsirlərin sayı artır. Pasiyentləri tez-tez ağrıkəsici dərmanları artıq dozada qəbul etdikləri üçün xəstəxanaya yatırırlar. Bundan əlavə, onlar gecələr tənəffüsün pozulmasından və yuxusuzluqdan əziyyət çəkirlər”.\nAZERTAG.AZ :Piylənmə və hipertoniyanın daha bir səbəbi aşkar edilib


İstənilən maneəni dəf edən robot yaradılıb - Xəbərlər - IKT\nİstənilən maneəni dəf edən robot yaradılıb 04.02.2019 16:09 / Texnoloji yeniliklər\nMassaçusets Şimal-şərq Universitetinin tədqiqatçıları gəzə, tullana və hətta kiçik məsafələrə uça bilən Leonardo robotunun köməyilə robot texnikası sferasını müxtəlifləşdiriblər. İstehsalçılar onun istənilən maneələrin, baryerlərin və geniş çuxurların öhdəsindən gələcəyinə əmindirlər.\nhi-news.ru saytının məlumatına görə, Leonardonun hündürlüyü 80 sm, çəkisi isə 2,7 kq təşkil edir. Yüngüllük robota iki mühərrikin köməyilə bir qədər hündürə uçmağa imkan verir. Təəssüf ki, robot pilotsuz təyyarələr kimi manevrli deyil, lakin bu, ona lazım deyil. Robot uçuşlar üçün nəzərdə tutulmayıb. Leonardo mühərrikləri sayəsində maneələri asanlıqla dəf edir və iki ayağı üzərində təhlükəsiz eniş edir.\n“Qanadları olan mühərriklər robota yalnız uzun tullanışlar üçün deyil, həm də tarazlığın saxlanılması üçün lazımdır. Bu, insanlar üçün çox sadə məsələ kimi görünür, lakin robotlar üçün mürəkkəb və əhəmiyyətlidir. “Boston Dynamics”in “ATLAS” robotunun ilk variantlarını xatırlamaq kifayətdir: onlar praktik olaraq, hər addımbaşı büdrəyirdilər. Onlar artıq o qədər cəlddirlər ki, hətta akrobatik fəndləri icra edə bilirlər. Belə elastik robot, əlbəttə, elmdə çox faydalı olacaq. Məsələn, o, başqa planetlərin çoxlu kraterlər olan kələ-kötür səthlərini tədqiq edə biləcək. Gələcəkdə robotdan tədqiqatların aparılması üçün istifadə ediləcək”, – deyə layihə müəllifi Alireza Ramezani bildirib.


İrəvanın Rusiya və Türkiyəni toqquşdurmaq planı - Pia.Az\nİrəvanın Rusiya və Türkiyəni toqquşdurmaq planı\nTarix 12.01.17, 9:18\nErmənistanın ötən ilin 29 dekabrında Azərbaycanla sərhəddə törətdiyi və layiqli cavabını aldığı təxribatda hansı məqsədlər güddüyü aydınlaşır.\nBir hədəf sübhəsiz ki, bu insidentlə Rusiyanın dominant olduğu Kollektiv Təhlükəsizlik Müqaviləsi Təşkilatının (KTMT) “iradəsi”ni yoxlamaq, daha dəqiqi, onu Azərbaycana qarşı kökləmək idi. Lakin hiylə baş tutmadı.\nRusiyalı politoloq kimi düşünən ekspertlər az deyil. Gerçəkdən də, Dağlıq Qarabağ məsələsi nəinki Rusiya-Azərbaycan və Rusiya-Türkiyə münasibətlərini açıq şəkildə təhdid edən vəziyyətə gəlib, bütövlükdə regionu partladacaq qorxulu amilə çevrilib. Odur ki, bir an öncə bölgənin bu ən üzücü konfliktin “fitilini” çıxarmaq zərurəti heç vaxt olmadığı qədər zərurətə çevrilib. Bunu isə həqiqətən Rusiya və Türkiyə edə bilər - üstəlik, Suriya timsalında ortaq əməkdaşlıq örnəyi varsa... (musavat.com)


Xocavəndi KİM İDARƏ EDİR?.. - Yerində olmayan başçı... » XalqXeber.Az | Son xeberler Azerbaycan xeberleri\nXalqXeber.Az » Bölgə » Xocavəndi KİM İDARƏ EDİR?.. - Yerində olmayan başçı...\nXocavəndi KİM İDARƏ EDİR?.. - Yerində olmayan başçı...\nArtıq xeyli müddətdir ki, bir çox media qurumlarının redaksiyalarına Xocavənd rayon İcra Hakimiyyətinin başçısı Eyvaz Hüseynov haqqında, həmçinin ona bu və digər formada bağlı olan şəxslərin qol qoyduqları çoxsaylı qanunsuzluq əməlləri ilə bağlı ilginc faktlar daxil olmaqdadır. Belə bir səbəbdən də, Azərbaycan Respublikasının 2-ci prezidenti, mərhum Əbülfəz Elçibəyin imzaladığı sərəncam əsasında 02 iyul 1992-ci il tarixdə Xocavəndə icra başçısı təyin olunan bu şəxslə bağlı, bu gün də ayrı-ayrı xəbər portallarında yayımlanan tənqidi məqalələrin ardı-arası kəsilmir. Odur ki, hazırda ölkəmizin ən “stajlı” icra başçısı hesab olunan Eyvaz Hüseynovla bağlı bir çox məqamlara toxunacağıq ki, bu şəxsin kimiliyi, hansı əməllərin sahibi olması hər kəsə bəlli olsun.\nƏvvəla onu qeyd edək ki, Xocavəndin icra başçısının siyasi keçmişi kifayət qədər şübhəli məqamlarla doludur. Yəni, Eyvaz Hüseynov hər yerdə özünü 1-ci DQ müharibəsinin iştirakçısı kimi təqdim etməyə çalışsa da, əslində o, gənc yaşlarında ikən müəmmalı hərbi-siyasi oyunların əsas iştirakçılarından olur. İddialara görə, o, 1992-1993-cü illərdə qiyamçı polkovnik Surət Hüseynovla, həmçinin separatçı Əlikram Hümbətovla ölkəmizin milli maraqlarının əleyhinə “sıcaq münasibətlər” qurmağı bacaran şəxs olduğundan, müəyyən çevrələrdə dolaşan söz-söhbətlərdən, media üzərindən apardığımız müəyyən araşdırmalardan və s. bəlli olur ki, Eyvaz Hüseynov torpaqlarımızın erməni qəsbkarları tərəfindən işğal olunmasında müəyyən rola malik olur. Söylənilənlərə görə, bu şəxs icra başçısı olduğu ötən 29 il ərzində daşıdığı vəzifəsindən sui-istifadə etdiyindən, hazırda böyük bir fermerə çevrilib. Yəni, Eyvaz Hüseynovun, qardaşlarının, ona bağlı olan şəxslərin minlərlə qoyun-quzu, mal-qara sürüsü, yüz hektarlarla təsərrüfat sahələri və s. var. Bir sözlə, hazırda RİH-nin başçısı bütün diqqətini sahib olduğu biznesini genişləndirməyə yönəldir və paralel olaraq rayonu talamaqla da məşğul olur. Bu şəxsin rayondakı dövlət idarələrini “çapıb-taladığı”, heç bir şikayətə məhəl qoymadığı da bildirilir. Hazırda icra başçısı yaxın adamlarına lazımi şərait yaradır ki, məcburui köçkün taleyi yaşayan insanları ağır şərtlər altında “soyub-talaya” bilsinlər. Belə bir səbəblər üzündəndir ki, son aylar ərzində Xocavənd sakinlərinin, ələlxüsus rayonun Qaradağli kənd sakinlərinin rayon rəhbərliyinə qarşı ifadə etdikləri narazılıq “pik nöqtə”yə çatıb. Qeyd edək ki, Beyləqan rayonu ərazisində məskunlaşan və RİH-nin başçısına qarşı kəskin narazılıqlarını ifadə edən Xocavənd qəsəbə sakinlərinin dəvəti ilə, məhz bir neçə gün bundan öncə adı çəkilən bu qəsəbədə olduq. DogruXeber.Az və GundemXeber.Az olaraq qeyd olunan yaşayış məntəqəsində olarkən, ötən 29 il ərzində Xocavəndə rəhbərlik edən Eyvaz Hüseynovun, bu şəxsin qardaşlarının, qohum-əqrəbasının və digər vəzifə sahiblərinin ələ keçirdikləri yüz hektarlarla torpaq sahələrinin, çoxsaylı obyektlərinin, həmçinin dəyəri yüz minlərlə qiymətləndirilən villalarının və s. olması haqda məlumatları, şikayətçi sakinlərin dillərindən eşitdik. Bundan əlavə, 1-ci DQ müharibəsi zamanı 80 nəfər şəhid vermiş Qaradağlı kənd sakinlərinin iştirakı ilə geniş video-reportaj da hazırladıq.\nQeyd edək ki, bugünə kimi Xocavənd RİH-i başçısının qanunsuzluğa söykənən əməllərinin ictimailəşdirilməsi ilə bağlı DogruXeber.az və GundemXeber.Az saytının redaksiyalarına, məhz 500 nəfərlik Qaradağlı kənd sakinləri tərəfindən bir neçə dəfə müraciətlər daxil olmuşdur. Düzdür, ünvanlanan müraciətlər əsasında müəyyən tənqidi məqalələr hazırlayıb hər kəsi bu və ya digər olaylar haqda məlumatlandırsaq da, narazı sakinlərin budəfəki müraciətləri tamam fərqli məqamlardan bəhs edirdi. Məsələn, şəhid ailəsinin üzvü Yavər Əliş oğlu Zeynalov adlı şəxs hazırladığımız video-reportaj zamanı bildirdi ki, “2020-ci ilin may ayında Xocavənd RİH-nin başçısı Eyvaz Hüseynovun özbaşınalıq əməllərindən, ələlxüsus şəhid ailələrinə bəslədiyi hörmətsizliklərlə bağlı Azərbaycan Respublikasının prezidenti cənab İlham Əliyevə, Birinci vitse-prezident Mehriban xanım Əliyevaya, Baş Prokurora və digər vəzifə sahiblərinə müraciət edib bildirmişik ki, icra başçısı Xocavəndi “cəngəllik qanunları” ilə idarə edir, bu rayonda Azərbaycan qanunları işləmir. İcra başçısı öz ətrafına yaxın qohum-əqrəbasını, qardaşlarını və s. başına yığıb və təqribən 14 500 hektar sahəsi olan bu rayonun əkinə yararlı torpaq sahələrini zəbt edib. Hazırda bu şəxs özü üçün sərvət toplayır, şəhid ailələrinin heç bir problemi ilə maraqlanmır. O, daim “Buranın ağası mənəm, gedin kimə istəyirsiniz deyin, heç bir xeyri olmayacaq” cavabını verir. Eyvaz Hüseynov Qaradağlı şəhidlərinin adlarını hər vasitə ilə gizli saxlamağa çalışır və qardaşı İbad Hüseynovla bağlı təbliğata daha üstünlük verir. Keçmiş tarixi yada salaq ki, icra başçının anadan olduğu Muğanlı kəndi ermənilər tərəfindən ələ keçirən zamanlarda, nə Eyvaz Hüseynovun özü, nə də ki, bu şəxsin qardaşları həmin kənddə olmayıblar. Əslində onlar əllərində olan silah və sursatı seperatçı Əlikram Hümbətovla birlikdə ermənilərə təhvil verib geri çəkilirlər. Bu gün istərdik ki, ölkə rəhbəri cənab İlham Əliyev, Xocavənd RİH-nin başçısı ilə bağlı lazımi tədbirini görsün. Çünki, indiyə kimi etdiyimiz müraciətlərin hər biri nəticəsiz qalıb. Hər kəs bilsin ki, Eyvaz Hüseynov Qaradağlı kənd sakinlərinə məxsus pay torpağı sahələrini zəbt edib”. Video-reportaj zamanı digər şəhid ailəsinin üzvü Ruzigar Məmmədov bildirdi ki, “Eyvaz Hüseynov 1993-cü ildə AXCP-nın üzvü olub və ötən 29 il ərzində kəndimizə, rayonumuza bənzəri olmayan zülmlər edib. Bəlkə də cənab Prezidentin onun belə bir əməllərindən xəbəri yoxdur. Qaradağlı kəndinin 80 nəfər şəhidi var, icra başçısı şəhid ailələrini qəbul etmir, problemləri ilə maraqlanmır, hər kəsi qapıdan qovur. Şəhid ailəsinin üzvülərinə qarşı bu cür münasibət olar? Bütün dövlət qurumlarına şikayət ərizələri göndəririk, son anda icra başçısı ilə bağlı heç bir tədbir görülmür. Faktdır ki, hazırda şəhid ailələrinə məxsus torpaq sahələrini kimlərəsə verib pul qazanırlar. Diqqət yetirin ki, Eyvaz Hüseynov və onun yaxın çevrəsində olanlar torpaqlarımızı əllərimizdən alıblar. İcra başçısı özünə bağlı olan və təqaüdə çıxmış adamlara iş verir, şəhid ailəsinin üzvlərinə isə “iş yoxdur” deyir. Sifətini heç bir halda görmədiyimiz, əksəriyyətin tanımadığı, amma bizə “millət vəkilliyi” edən Elman Məmmədov da “itib” və o, son savaşda şəhid olmuş 9-11 nəfərdən heç birinin hüzr mərasimində iştirak etmədi, bugünə kimi bir kimsə ilə maraqlanmayıb. Amma, Elman Məmmədov efirlərdə vətənpərvərlikdən, torpağa bağlılıqdan və s. ağızdolusu danışır. Narazı sakinlərdən olan Sakit Aydın oğlu Bayramov da deyir ki, “Şəhid ailəsinin üzvü olsam da, icra başçısına iş axtardığımı dedim, o, mənə qarşı da sayğısızlıq göstərdi. Yəni, bu şəxs şəhid adına, şəhid ruhuna qiymət vermir, şəhid ailə üzvlərinə olduqca biganə yanaşır. Elə ki, Eyvaz Hüseynovun bu cür idarəçiliyi ilə bağlı aidiyyatı orqanlara teleqrammlar vururuq, o halda həmin günün səhəri bizi RİH-nə çağırırlar.\nDiqqəti cəlb edən məqamlardan biri də, icra başçısının xəlvəti yollarla öz adamlarını Hadrut qəsəbəsinə göndərməsi və oradan bir çox kənd təsərrüfatı təyinatlı texnikaları, heyvanları gətirdib ələ keçirməsi olur”. Başqa bir şəhid ailəsinin üzvü, şikayətçi Sakit Arif oğlu Bayramov da deyir ki, “Müəyyən problemlərimizin həlli ilə bağlı icra başçısına dəfələrlə müraciət etmişik. O, nəinki bizi dinləyib, heç adam yerinə belə qoymayıb”. İlham Dərgah oğlu Seyidov adlı şikayətçi isə qeyd edir ki, “Mən Tuğ kənd sakiniyəm, qardaşım şəhid olub. Eyvaz Hüseynov üçün şəhid adı heç bir əhəmiyyət daşımır. Bu şəxsin qanunsuzluğa söykənən əməlləri ilə bağlı çoxsaylı şikayət ərizələri yazıram, heç bir tədbir görülmür. İcra başçısı və onun “sağı-solu” düz 29 ildir ki, “çapolçuluq”la məşğul olurlar. Torpaqlarımızı ələ keçiriblər, qaytarıb özümüzə vermirlər ki, dolanışığımızı təmin edək. Biz 1992-1993-cü illərdə ermənilərdən qaçıb bura gəldik, indi burada da erməni işğalına “tuş gəlmişik”. “Nərgiz təpə”dəki torpaqlarımızı “işğal ediblər”, bu gün özümüzə qaytarmırlar. Diqqət yetirin ki, hazırda Xocavəndin icra başçısına bağlı olan Azər müəllimin 100 hektar, icra başçının yeznəsinin isə 1400 hektar torpaq sahələri var. Bu nə deməkdir, bu birbaşa “çapolçuluq” demək deyilmi?”\nElə ki, şəhid ailəsi üzvlərinə məxsus “Nərgiz təpə” adlanan ərazilərdəki torpaq sahələrinin Eyvaz Hüseynov və ona bağlı olan şəxslər tərəfindən ələ keçirilməsi, həmçinin digər problemlərlə bağlı Xocavənd RİH Aparatında olduq və qarşı tərəf olaraq məsələlərə aydınlıq gətirmələrini xahiş etdik, həmin vaxtlarda icra başçı işdə olmadığından suallarımızı onun köməkçisi Cabir adlı şəxs cavablandırdı. Bu şəxs “Nərgiz təpə”dəki torpaq sahələri hansı səbəbdən ələ keçirilib deyə ünvanladığımız suala “Həmin torpaqlar bizə verilib” cavabını verdi. Dərhal ona “Bizə verilib” dedikdə kimi nəzərdə tursunuz? Həmin an Cavid adlı şəxs səhvini düzəltdi və “Torpaqlar rayona verilib” deməklə, məhz fikirini belə bir formada ifadə etdi. Bir sözlə, adı çəkilən bu şəxs bir çox suallarımıza dolğun cavab verə bilmədi, bəzi problemlərlə bağlı mövqeyini açıq formada ifadə etməyi də bacarmadı.\nŞikayətçi sakinlərdən olan .... Arazxan oğlu Hüseynov da vurğulayır ki, “1992-ci ildə Qaradağlı kənd sakinlərindən 80 nəfər erməni yaraqlıları tərəfindən əsir götürülür və müxtəlif işgəncələrə məruz qaldıqdan sonra onların hər biri qətlə yetirilir. Ona görə də, hər il fevralın 17-də Qaradağlı kənd şəhidlərinin anım günü qeyd olunur. Bizim kəndin igidləri vaxtilə kəndimizi canları, qanları bahasına qorumağa çalışıblar, sonda da torpaq uğurunda şəhid olublar. Bu gün icra başçısı Qaradağlının şəhid ailələrinə sayğı göstərmir, şəhid ruhuna hörmətsizlik etməklə məşğul olur. Məsələn, bir müddət bundan öncə kənd sakinləri rayon ərazisində 80 nəfər şəhidin xatirəsinə abidə ucaltmaq istəyirdilər və bu məqsədlə onlar torpaq sahəsinin ayırılması üçün, RİH-nin başçısına müraciət də etdilər. Bu yöndə ünvanlanan müraciətə Eyvaz Hüseynov “otkaz” cavabı verir. Belə olan halda Qaradağlı kənd sakinləri Füzuli RİH-nin başçısı cənab Alı Alıyevə müraciət etmək məcburiyyətində qalırlar. Eyvaz Hüseynovdan fərqli olaraq Alı Alıyev isə, belə bir müraciətə diqqətlə yanaşır və Füzuli rayonuna məxsus olan, amma Beyləqan rayonu ərazisinə yaxın yerdə abidə kompleksinin ucaldılması məqsədilə, müəyyən ölçüdə torpaq sahəsinin ayırılmasına razılığını verir. Bundan sonra baş verənlər diqqəti cəlb etsə də, son anda Xocavəndin icra başçısı qarşısına qoyduğu məqsədini “çin etməyi” bacarmır. Yəni, RİH-nin başçısı qeyd olunan abidəyə xərclənən vəsaitlərin, guya ki, icra hakimiyyətinin vəsaiti hesabına ərsəyə gətirilməsi yöndə sənədləşmə işlərini həyata keçirməyə çalışsa da, Qaradağlı kənd sakinləri buna qəti etirazlarını bildirirlər. Belə bir səbəbdən də, Eyvaz Hüseynovun bu yöndə niyyəti baş tutmur. Başqa bir halın varlığını da qeyd edim ki, hansısa seçki ilə bağlı səsvermə keçirilir, o halda RİH-nin başçısı bütün vəzifə sahiblərini səfərbər edir. Yəni, bu şəxs özünə lazım olan anlarda müəyyən addımlarını atır. Bundan əlavə, vaxtilə Xocavənd kənd sakinlərinin istifadə etdikləri hamam var idi. Xeyli müddət bundan öncə icra başçısının tapşırığı əsasında həmin hamamın çənini söküb aparıblar, çörək zavodunu talan etdilər, səkkiz hektarlıq torpaq sahəsi var ki, həmin sahəni də zəbt etdilər. Burada hər bir iş icra başçısının diqtəsi ilə həyata keçirilir. Bu şəxsin qardaşı İbad Hüseynov özünü bir çox dairələrə Milli Qəhrəman olaraq təqdim etsə də, əslində o, saxta milli qəhrəmandır. Çünki, o, “mən Melikunyanın başını kəsmişəm” deyə açıqlama yaysa da, həmin açıqlama sonradan yalan çıxdı və bu da qəhrəmanlığa yaraşan hərəkət deyil.\nBütün bunlardan əlavə, düz bir ildir ki, Xocavənddə bayraq dalğalanmır və bayrağın dalğalanmamasının səbəbini, məhz RİH Aparatı küləklə əlaqələndirir. O halda sual oluna bilər ki, Bakı şəhəri küləklər şəhəridir. Bəs səbəb nədir ki, paytaxtda bayraq var və hal-hazırda da dalğalanır. Xocavənddə niyə dalğalanmamalıdır? Sanki, ötən 29 il ərzində Xocavənddən şəxsi əmlakı kimi istifadə edən Eyvaz Hüseynov və ona bağlı olanlar, rayonun mərkəzində özləri üçün çayxana tikiblər, xəlvəti ərazidə gizli istirahət evi yaradıblar, birbirinə yaxın ərazidə “moyka”lar inşa ediblər, geniş restoran-hotel şəbəkəsi yaradıblar. Əsas diqqəti cəlb edən məqamlardan biri də, adı çəkilən bu şəxslərin Zərifə Əliyeva adına parkdakı oturacaqları, bir çox avadanlıqları, daş üzlükləri və s. sökərək özlərinə aid obyektlərə quraşdırmalarıdır. Kənardan diqqət yetirdikdə görsənir ki, Eyvaz Hüseynov, bu şəxsin qardaşları, yaxın qohum-əqrəbası milyonçu məmurlara məxsus olan təmtəraqlı imarətlər inşa etdiriblər. Yəni, icra başçısının özü və qruplaşması kiçik bir rayonda özləri üçün hər cür şərait yaradıblar. Daha faciəli halın varlığı isə, vaxtilə separatçı Əlikram Hümbətova dəstək verən, onun ideyalarının həyata keçirilməsi yöndə fəaliyyət göstərən, həmçinin 1-ci DQ müharibəsi vaxtlarında Beyləqana “Qrad” qurğusu atdıran şəxs, bu gün RİH başçısının müavini vəzifəsini daşıyır.\nP.S. Hörmətli oxucular! Son vaxtlar redaksiyamıza Xocavənd RİH-nin başçısı Eyvaz Hüseynovun həyata keçirdiyi idarəçiliklə, həmçinin ona bağlı olan şəxslərin, yaxın qohum-əqrəbasının atdıqları addımlarla bağlı daxil olan şikayətlərin sayı o qədər çoxalıb ki, məhz bütün məsələləri bir yazıya yerləşdirməyin özü qeyri mümkündür. Odur ki, bizi izləyin ki, bizim yazdıqlarımızdan məlumatınız olsun.


Çəngəllərdən istifadə qaydası - MARAQLI FAKTLAR » Qadınla.Com - Qadınlar Birİncidir!\nTarix: 28-10-2014, 20:30\nÇəngəl bıçaq və qaşıqdan uzun müddət sonra - IX əsrdə yemək alətinə çevrilib. Lakin ondan XVII əsrdən etibarən fəal istifadə olunmağa başlayıb. Hazırda isə çəngəl nahar masasının əvəzedilməz atributuna çevrilib, lakin bu yemək alətinin müxtəlif növlərini ayırd etmək heç də həmişə asan olmur.\nYemək çəngəli. Bütün ikinci isti xörəklər üçün nəzərdə tutulub. Bu çəngəl xüsusi əlamətlərə malik deyil. O, dörd uzun dişə malikdir, onun uzunluğu boşqabın diametrindən bir az kiçik olur və bir çox hallarda masa üzərindəki boşqabın soluna dişləri yuxarı istiqamətlənmiş vəziyyətdə qoyulur. Boşqabın yanına bir neçə çəngəl qoyularsa, bu çəngəl boşqaba ən yaxın qoyulmuş olacaq.\nBalıq çəngəli. Bu çəngəl balıqdan hazırlanmış isti xörəklərdə istifadə olunur. Balıq çəngəli qəlyanaltı çəngəlindən bir az qısadır və onun sonluğunda dörd qısa diş var. Masa üzərində balıq yemək üçün orta dişləri arasında digərlərinə nisbətən uzun dəlik olan və ya dairəvi kənarları üzərində kiçik girintisi olan çəngəl də ola bilər. Onun forması balıqdan asılıdır. Bu çəngəl yemək çəngəlindən solda qoyulur.\nQəlyanaltı çəngəli. O, soyuq yeməklərlə, o cümlədən soyuq və bəzi isti qəlyanaltılarla verilir. Praktiki olaraq, yemək çəngəlinin dəqiq, lakin kiçildilmiş formasıdır, uzunluğu qəlyanaltı boşqabının diametrindən bir az qısadır. Masa üzərinə balıq çəngəlindən solda qoyulur.\nDesert çəngəli. Şirniyyat üçün desert çəngəlindən istifadə edilir. Onu digərlərindən üç dişi və kiçik desert boşqabına uyğun uzunluğuna əsasən fərqləndirmək olar. Bundan başqa, o, çox orijinaldır. Bir qayda olaraq, boşqabın yuxarısında, dişləri sağa istiqamətlənmiş vəziyyətdə qoyulur.\nMeyvə (salat) çəngəli. Süfrəyə meyvə verildiyi halda qoyulur. Əgər süfrəyə konservləşdirilmiş meyvə və ya meyvə salatı verilirsə, çəngəllə birlikdə bıçaq qoymaq lazım deyil. Meyvələr təzə olduqda isə süfrəyə hər iki aləti qoymaq lazımdır. Meyvə çəngəlinin uzunluğu onun partnyoru olan bıçağın uzunluğu ilə təxminən eynilik təşkil edir və onlar mütləq eyni dəstəyə malik olurlar. Bu çəngəlin digərlərindən əsas fərqi onun iki dişinin olmasıdır.


Media nümayəndələri Qəbələ regional “ASAN xidmət” mərkəzinin fəaliyyəti ilə tanış olub VİDEO - AZƏRTAC – Azərbaycan Dövlət İnformasiya Agentliyi\nMedia nümayəndələri Qəbələ regional “ASAN xidmət” mərkəzinin fəaliyyəti ilə tanış olub VİDEO\nQəbələ, 22 avqust, Şahnəzər Bəşirov, AZƏRTAC\nSon illər ölkəmizdə iqtisadi inkişafa nail olunmaqla yanaşı, mütərəqqi xarakterli sosial layihələr də uğurla həyata keçirilir. Bu sırada dünyaya Azərbaycan brendi kimi təqdim olunan “ASAN xidmət” nümunəsi böyük maraq doğurur. Müvəffəqiyyətlə reallaşdırılan bu layihənin əsas məqsədi vətəndaşlara göstərilən müxtəlif xidmətlərin səviyyəsini ən yüksək həddə yüksəltməklə əlavə xərclərin və vaxt itkisinin azaldılmasına, dövlət strukturlarına etimadın artırılmasına, şəffaflığın təmin olunmasına və korrupsiyaya qarşı mübarizənin gücləndirilməsinə, bütövlükdə xidmət sahələrində aparılan genişmiqyaslı islahatların səmərəliliyinə nail olmaqdır.\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi Prezident İlham Əliyevin 2012-ci il 13 iyul tarixli Fərmanı ilə yaradılıb. Agentlik “ASAN xidmət” mərkəzlərinin vahid şəkildə idarə edilməsini, xidmət mərkəzlərində təmsil olunan dövlət orqanları əməkdaşlarının fəaliyyətinin əlaqələndirilməsini, nəzarət və qiymətləndirmənin aparılmasını, dövlət orqanlarının informasiya bazalarının qarşılıqlı inteqrasiyasını, elektron xidmətlərin təşkili prosesinin sürətləndirilməsini və nəhayət, bu sahədə idarəetmə sisteminin təkmilləşdirilməsini həyata keçirir.\nXidmətin mütərəqqi forması kimi fəaliyyət göstərən “ASAN xidmət” dövlətin öz vətəndaşına qayğı və diqqətinin ifadəsi kimi qiymətləndirilir. Agentlik yarandığı 4 il ərzində böyük uğurlara imza atıb. Son illər “ASAN xidmət”in əhatə dairəsi də sürətlə genişlənib.\nÖlkəmizdə fəaliyyət göstərən sayca 10-cu regional qurum olan Qəbələ “ASAN xidmət” mərkəzi avqustun 10-da Prezident İlham Əliyevin iştirakı ilə açılıb. Avqustun 20-də fəaliyyətə başlayan Qəbələ regional “ASAN xidmət” mərkəzi hazırda vətəndaşlara uğurla xidmət göstərir.\nAZƏRTAC xəbər verir ki, avqustun 22-də KİV nümayəndələrinin iştirakı ilə regional mərkəzə tanışlıq səfəri təşkil olunub.\nJurnalistlərin suallarını cavablandıran “ASAN xidmət” mərkəzinin mətbuat xidmətinin rəhbəri Anar Hüseynov məlumat verib ki, Qəbələ regional “ASAN xidmət” mərkəzinə fəaliyyət göstərdiyi iki gün ərzində bölgənin 600-dən çox vətəndaşı müraciət edib. Burada 10 dövlət orqanı tərəfindən 32 növ, eyni zamanda, 112 növ funksional yardımçı xidmət (bank, sığorta, hüquqi yardım, tərcümə xidmətləri və s.) göstərilir.\nQəbələ regional “ASAN xidmət” mərkəzinə üz tutan çoxsaylı bölgə sakinləri burada yaradılan nümunəvi şəraitdən son dərəcə məmnun qalırlar. Onlardan bəziləri ilə “ASAN xidmət” mərkəzində həmsöhbət olduq.\nŞəki şəhər sakini Elvin Şərifov buraya şəxsiyyət vəsiqəsi və övladı üçün doğum şəhadətnaməsi almaq üçün gəlib: “Doğrusu, burada təsəvvürümə gətirə bilmədiyim bir mühitə düşmüşəm. Bizə göstərilən yüksək nəzakətdən, qayğı və diqqətdən çox məmnunuq. Vaxt itirmədən şəxsiyyət vəsiqəmi aldım. Burada xidmət həqiqətən də çox sadələşdirilib və asanlaşdırılıb. Vətəndaşların rahatlığı və xidmətdən razı qalmaları üçün ən ideal şərait yaradılıb. Bu nümunəvi xidməti təşkil edənlərə necə minnətdar olmayasan, sağ ol deməyəsən. Bizə yaradılan bu şəraitə görə Prezident İlham Əliyevə təşəkkür edirik.”\nİlk dəfədir “ASAN xidmət” mərkəzinə müraciət edən Qəbələ rayon sakini Günel Abbasova isə deyib: “Bir çox idarələrdə olmuşam. Heç bir yerdə belə şərait, belə nümunəvi xidmət görməmişəm. Gəlişimin məqsədi qızıma şəxsiyyət vəsiqəsi almaqla əlaqədardır. Nə vaxt itirdim, nə də əlavə vəsait xərclədim. “ASAN xidmət”, sözün həqiqi mənasında, alqışa layiqdir”.\nQəbələ rayon sakini Rəşad Xəlilov isə ümumvətəndaş pasportu almaq üçün mərkəzə gəlib. O qeyd edib ki, Qəbələ “ASAN xidmət” mərkəzində pasportu qısa vaxtda çox rahatlıqla alıb: “Həqiqətən burada xidmət çox yüksək səviyyədədir. İşçilər vətəndaşları gülərüz və mehribanlıqla qarşılayır, yüksək xidmət göstərirlər. Pasport alarkən dövlət rüsumundan əlavə bir manat da olsun xərcim çıxmadı. Bu şəraitdən çox razıyıq. Allah dövlətimizin qüdrətini yüksək, Prezidentimizin canını sağ eləsin”.\nRegional mərkəzin direktoru Əbdül Əliyev AZƏRTAC-a müsahibəsində Qəbələ, Balakən, Zaqatala, Qax, Şəki, Oğuz, İsmayıllı, Ağsu, Şamaxı və Qobustan rayonlarının ərazisində qeydiyyatda olan və ümumi sayı 900 mindən çox olan vətəndaşa xidmət etdiklərini bildirib. O, bölgə sakinlərinin “ASAN xidmət”in fəaliyyətindən razılıqla, minnətdarlıqla danışmasını ölkə daxilində bu yeni xidmət növünə münasibətin birmənalı şəkildə müsbət olmasının ifadəsi kimi qiymətləndirib. Dünyanın inkişaf etmiş ölkələrindən “ASAN xidmət”ə göstərilən hədsiz maraq, onu öyrənib özlərində tətbiq etmək istəyi isə, təbii ki, hər bir Azərbaycan vətəndaşında qürur doğurur. Qəbələ regional “ASAN xidmət” mərkəzində hər şey ideal səviyyədədir. Mərkəzin müasir üslubda inşa olunmuş möhtəşəm binası göz oxşayır.\nBurada vətəndaşlara xidmət göstərən işçilərin ümumi sayı 200 nəfərdir ki, onların da 45 nəfəri könüllüdür. Mərkəzdə çalışan əməkdaşlar, eləcə də bura üz tutan vətəndaşlar üçün nümunəvi şərait yaradılıb. Müxtəlif dövlət orqanları tərəfindən göstərilən çoxsaylı xidmətlərin vahid və əlaqələndirilmiş formada həyata keçirilməsi arzuolunan haldır və bu, xidmətdən bəhrələnən hər kəsdə razılıq doğurur. Mərkəzdə xidmət göstərən dövlət orqanlarının əhatə dairəsi kifayət qədər genişdir. Burada Ədliyyə, Vergilər və Daxili İşlər nazirliklərinin, Əmlak Məsələləri üzrə Dövlət Komitəsinin, Dövlət Gömrük Komitəsinin, Dövlət Miqrasiya Xidmətinin, Dövlət Sosial Müdafiə Fondunun, Milli Arxiv İdarəsinin, Səfərbərlik və Hərbi Xidmətə Çağırış üzrə Dövlət Xidmətinin təmsilçiləri vətəndaşlara öz xidmətlərini yüksək peşəkarlıqla təqdim edirlər.\nƏlbəttə, yuxarıda adlarını çəkdiyimiz dövlət qurumlarının iştirakı “ASAN xidmət”in fəaliyyət dairəsini tam əks etdirmir. Mərkəzin göstərdiyi funksional yardımçı xidmətlərin siyahısı daha böyükdür. Bura bank, sığorta, hüquqi yardım, tərcümə, foto, tibb xidmətləri və başqaları daxildir. Operativlik, şəffaflıq, nəzakətlilik, məsuliyyət prinsipləri əsasında qurulan fəaliyyətin başlıca hədəfi vətəndaşların rahatlığını təmin etmək, məmur-vətəndaş münasibətlərinin keyfiyyətcə yeni müstəviyə keçməsinə nail olmaqdır. Sosial siyasətin əsas istiqamətlərindən olan bu prinsiplərin uğurla reallaşdırılması dövlətimizin xalqın rahatlığı üçün zəruri tədbirlər gördüyünü aydın şəkildə təcəssüm etdirir.\nAZERTAG.AZ :Media nümayəndələri Qəbələ regional “ASAN xidmət” mərkəzinin fəaliyyəti ilə tanış olub VİDEO


Şükür ki, Pasxa bayramını Kəlbəcərdə qeyd edirik | No Comment\nNOCOMMENT.az xəbər verir ki, bu sözləri bu gün Kəlbəcərdə Xudavəng monastrını ziyarət edən Azərbaycan Alban-Udin Xristian dini icmasının sədri Robert Mobili deyib:\n“Bu ziyarətdə bizim icmadan başqa Azərbaycanda fəaliyyət göstərən başqa xristian icmalarının nümayəndələri də iştirak edirlər. Həmçinin Azərbaycan Bibliya Cəmiyyətinin üzvləri də buradadırlar. Hamımız birlikdə dualar elədik. Şükür ki, biz bu bayramı Qarabağda, işğaldan azad olunan Kəlbəcərdə qeyd edirik. Dualarımızda hər zaman şəhidlərimizi yad edirik. Onlara Allahdan rəhmət diləyirik. Dualarımızda Azərbaycanda yaşayan hər bir xalqın nümayəndəsinə, ölkə başçımız, Ali Baş Komandan İlham Əliyevə təşəkkür edirik ki, bizə bu cür şərait yaradıb. Monastrda dualarımızı həm Azərbaycan dilində, həm rus dilində, həm də qədim alban dilinə oxuduq”.\nMənəvi Dəyərlərin Təbliği Fondunun və Alban-Udi Xristian dini icmasının birgə təşkilatçılığı ilə keçirilən tədbirdə Qafqazdakı Alban Həvarilər Müstəqil Kilsəsinin daşıyıcısı olan Alban-Udi xristian dini icmasının, eləcə də digər xristian dini konfessiyaların üzvləri və mətbuat nümayəndələri iştirak edib. Dini icmanın üzvləri qədim alban məbədində dini ayin icra edib, dualar oxuyub, ibadət edədək şamlar yandırıblar. /APA\n19 İyun 2021, 10:39\n20 İyun - 10:37122\n20 İyun - 10:4583\n20 İyun - 11:0250\n20 İyun - 11:1643\n20 İyun - 11:2238


Bakıda ağır qəza - 8 maşın bir-birinə dəyib - FOTO\n17:58, 21 августа Баку +32\n15 февраля 2017 23:51 2 268\nBakıda yük maşını zəncirvari yol qəzası törədib.\nMilli.Az APA-ya istinadən xəbər verir ki, hadisə Ziya Bünyadov prospektində baş verib.\nProspektdəki tunelin çıxışında İmişli rayon sakini Xəlilov Savalan Komsomol oğlunun idarə etdiyi "KamAZ" markalı yük maşını ətrafında hərəkətdə olan avtomobilləri vurub. Nəticədə 8 maşın bir-birinə dəyib.\nSürücünün bildirdiyinə görə, onun avtomobili çınqılla yüklü olub. Ziya Bünyadov prospektində hərəkətdə olarkən VAZ-2104 markalı avtomobil manevrlər etməklə onu çaşdırıb və nəticədə qəza baş verib. Savalan Xəlilov deyib ki, o, avtomobili aşağı sürətlə idarə edirmiş.\nVAZ-2104 markalı avtomobilin sürücüsü isə KamAZ-ın yüksək sürətlə hərəkətdə olduğunu, sürücünün yüklü avtomobili saxlamaqda çətinlik çəkdiyini iddia edir. Qəza nəticəsində avtomobillərə ciddi ziyan dəyib. Avtomobillərdən birindəki hamilə qadın özünü pis hiss etdiyindən hadisə yerinə təcili tibbi yardım briqadası çağırılıb.\nNəsimi Rayon Polis İdarəsinin əməkdaşları hadisə yerində araşdırma aparıblar. Qəzanın səbəbləri dəqiqləşdirilir.\n16:30 2 286


Müğənni-aktyor Mahsun Kırmızıgül ötən gün həyat yoldaşı Ece Binay və qızı Lavinlə görüntülənib.\nXanim.az axşam.az-a istinadən xəbər verir ki, onlar alış-veriş mərkəzlərindən birində kameraların hədəfinə tuş gəlib.\nSənəti və xanımı kamerlara gülümsəyərək poz verib.\nQeyd edək ki, Ece və Mahsun 2016-cı ilin fevralında Amerikada nikah masasına oturub. Cütlüyün qızı Lavin elə həmin ilin mayında dünyaya gəlib.\nŞou Biznes Baxılıb: 1036 Tarix: 21 mart 2019\nNura hamamdan fotosunu paylaşdı — FOTO\nMüğənni Nura Suri yenə də paylaşımı ilə diqqət çəkib. "Ölkə.Az" xəbər verir ki, bu dəfə o, İnstaqramda "story" bölümündə vannada otağında foto paylaşıb. Qeyd edək ki, Nura hazırda İstanbulda istirahə\nMahnıları ilə bir vaxtlar bütün dünyanın diqqət mərkəzində olan Avril Lavinin öldüyü, yerinə isə ona çox bənzəyən başqa birinin keçdiyi iddia edilib. "Ölkə.Az" xarici mediaya istinadən xəbər verir ki, iddiaya görə\nRəqqasə Renka və Aytənin maraqlı görüntüləri yayılıb. BİG.AZ xəbər verir ki, onların məclislərdən birində çəkilmiş videosu sosial şəbəkədə müzakirələrə səbəb olub. Renkanın geyimi isə izləyicilərin diqqətini çəkib\nNigar Camalın Mədət Quliyevin oğlu ilə çəkildiyi klip - Təqdimata nazirin özü də gəldi - VİDEO - FOTO\nÖtən gün restoranların birində Nigar Camalın klip təqdimatı mərasimi baş tutub. xəbər verir ki, ölkəmizi "Avroviziya"da təmsil edən müğənni "Get həyatımdan" adlı mahnısını təqdim edib. Ötən gün restoranları\nMüğənni Afət Fərmanqızının dahi Nəsiminin sözlərinə oxuduğu "Pəncü-şeş" mahnısı növbəti dəfə gülüş obyektinə çevrilib. -in məlumatına görə, ifaçı bu dəfə ATV-də yayımlanan "Bacanaqlar" serialının hədəfin\nAparıcı İlkin Həsəni qızı Alisanın doğum gününü təmtəraqlı şəkildə qeyd edib. xəbər verir ki, aparıcının qızının bir yaşına Afaq Gəncəli, Kəmalə Piriyeva, "Bozbash Pictures" komandası və başqa məşhurlar qatılıb\nArıqlamaq üçün çox ucuz üsul Çobanyastığının inanılmaz FAYDASI: 1 stəkan qaynar suda... Ölüm nədir? Xərçəngin inkişafının qarşısını alan TƏRƏVƏZ Kokain və ondan asılılıq DİQQƏT: Bu məhsulları acqarına yemək OLMAZ Ödemə faydalı bitki çayları Ayaq barmaqları niyə keyiyir? - SƏBƏBLƏR İştaha pozğunluqları Bu qidalar zəhərlənməyə səbəb ola bilir\ngeyimler son xeberler reseptler geyim seçimi kosmetik vasiteler haqista kəpəyə qarşı prostat enli koftalar xeberler kosmetika peling ariqlama


SIKLAMEN TOXUMU HAQQINDA MƏLUMAT: BIR SIKLAMENDƏN TOXUM ALA BILƏRSINIZ - var oku\nAnasayfa/Azerbaijan/SIKLAMEN TOXUMU HAQQINDA MƏLUMAT: BIR SIKLAMENDƏN TOXUM ALA BILƏRSINIZ\nSiklamen yumru kök bitkilərdir və ümumiyyətlə bölünərək çoxalırsa, Ana Təbiət bütün bitkiləri təbii çoxalma üsulları ilə təmin edir. Siklamen bitkilərinin toxum istehsal etdiyini heç düşünməmisinizsə, siklamen bitki toxumlarını öyrənmək üçün buraya vurun.\nÇiçəkləri, dekorativ yarpaqları və aşağı işıq tələbləri üçün yetişdirilən iyirmi növ siklamen bitkisi var. Çiçəkçilər tərəfindən tez-tez çiçəkli ev bitkiləri kimi satılan siklamen, bir çox iqlimdə çoxillik bitkilər kimi açıq havada yetişdirilə bilər. Siklamen yumru kök bitkilərdir və ümumiyyətlə bölünərək çoxalırsa, Ana Təbiət bütün bitkiləri təbii çoxalma üsulları ilə təmin edir. Əgər “siklamen bitkiləri toxum istehsal edirmi” deyə düşünmüsünüzsə, siklamen bitki toxumlarının maraqlı təbiəti haqqında oxumağa davam edin.\nEv bitkiləri kimi siklamenlər toxum istehsal etmək üçün çox tez-tez ölürlər və ya kifayət qədər uzun müddət yaşamırlar. Bütün siklamenlərin çiçək açan siklamen üzərində çiçək açmasını kəsmədən, yeni bitkilərin yayılması üçün canlı toxumların böyüməsinə icazə verə bilərsiniz.\nÇiçəklənmə bitdikdən sonra çiçək sapları uzanacaq və qıvrılacaq, spiral olacaq və ya torpağa doğru aşağı əyiləcək. Bəziləri bu qıvrılmış sapları ilan kimi göründüyünü təsvir edirlər. Hər sapın sonunda yuvarlaq bir toxum kapsulu meydana gələcək. Çeşiddən asılı olaraq bu toxum kapsulalarında 6-12 toxum ola bilər.\nTəbiətdə siklamen bitki toxumları öz-özünə çox səpə bilər. Sapların torpağa doğru bükülməsi və ya tağlanması, təbiətin toxumları yerə asanlıqla yerləşdirmə üsuludur. Toxum kapsulaları yetişdikdə üstə ayrılır və toxumları buraxır. Bu toxumlar qarışqaları, digər böcəkləri, quşları və kiçik məməliləri cəlb edən yapışqan, şəkərli bir maddə ilə örtülmüşdür.\nKiçik canlılar toxumları götürür, şəkərli maddə yeyir və sonra ümumiyyətlə toxumları tərk edirlər. Bu, yeni bitkiləri ana bitkilərdən uzaqlaşdırmaqla yanaşı toxumu cızmaq və ya qorxutmaq üçün təbiət üsuludur.\nBağlı siklamen bitkiləri yayırsınızsa və ya yeni bir bağ siklamen bitkilərini müəyyən bir ərazidə çoxaltmaq istəyirsinizsə, toxumları toplamalısınız. Bağ bitkilərində bu, toxum başlarına yetişmədən əvvəl neylon külotlu çorap parçalarını bükməklə edilə bilər. Toxum yığımının başqa bir yaygın metodu toxum başlıqlarının üstünə kağız torbalar qoymaqdır, lakin siklamen toxumları kiçikdir və bu üsulu onlara zərər vermədən etmək çətin ola bilər.\nSiklamen toxumlarının toplanması, toxum kapsulalarının tam yetişmədən və ayrılmadan əvvəl çıxarılması ilə də edilə bilər. Ancaq onları çox erkən yığarsanız, toxum canlı olmaya bilər. Yetişməmiş, inkişaf etməkdə olan siklamen bitkisi toxumu kapsulları barmaqlarınızın arasından yumşaq bir şəkildə sıxarkən sərt və möhkəm hiss olunur. Yetişdikcə yumşalacaq və sıxıldıqda bir az verəcəklər.\nSiklamen bitki toxum başları da yetişdikcə narıncı-qəhvəyi olur. Siklamen bitki toxumlarını toplayarkən toxum başları yumşaq olduqda və rəng dəyişməyə başlayanda bunu etməyinizə əmin olun. Bu toxum kapsulaları qurudulmaq və tam yetişmək üçün qapalı şəraitdə qəbul edilə bilər.\nToxum kapsulaları ayrıldıqdan sonra toxum kapsulunun altındakı barmaqlarınızla yüngül təzyiq tətbiq edərək siklamen toxumları toxum başından asanlıqla sıxıla bilər.


Alimlər əqli zəifliyə qalib gələn içkini müəyyənləşdirdilər | Report.az\nAlimlər əqli zəifliyə qalib gələn içkini müəyyənləşdirdilər\nAlimlər əqli zəifliyə qalib gələn içkini müəyyənləşdirdilər Fransız ekspertləri müntəzəm istifadəsi insanın qoca yaşlarında əqli zəifliyinin inkişafı riskini əhəmiyyətli dərəcədə azaltmağa kömək edən içkidən danışıblar.\n25 Dekabr , 2020 02:38\nFransız ekspertləri müntəzəm istifadəsi insanın qoca yaşlarında əqli zəifliyin inkişafı riskini əhəmiyyətli dərəcədə azaltmağa kömək edən içkidən danışıblar.\nBu barədə “Report” “Spring.org.uk”a istinadən xəbər verir.\nAlimlərin araşdırmasının nəticəsinə görə, bu içki qəhvədir. Məlum olub ki, qəhvə beyinin işini stimullaşdırır və yaddaşın pisləşməsi ilə mübarizə aparmağa kömək edir.\nEkspertlər bildirirlər ki, əqli zəifliyin öhdəsindən gəlmək üçün gündə üç fincan qəhvə içmək kifayətdir.\nAlimlər onu da əlavə ediblər ki, bu vasitə qadınlarda daha çox effektivliyi ilə seçilib, iddiaya görə, qəhvənin kişilərə təsiri zəifdir.\nQəhvənin digər faydaları da var. Avstraliya alimləri bildirirlər ki, dünyadakı hər insan gündə ən azı iki fincan qəhvə içsə, yüz minlərlə insan ölümcül qaraciyər xərçəngindən də xilas edilmiş olar. Alimlər hesab edir ki, gün ərzində iki və ya üç stəkan qəhvə içmək xərçəngə yoluxma riskini 38%, bu xəstəlikdən ölüm riskini 46% azaldır. Əgər gündə dörd fincan qəhvə içsəniz, bu rəqəmlər müvafiq olaraq 41% və 71% olacaq.\nRus versiyası Ученые рассказали о напитке, побеждающем слабоумие


Çempionlar Liqası qrup mərhələsi 3-cü tur | Frame.az\nÇempionlar Liqası qrup mərhələsi 3-cü tur\n19/10/2017 aquaviridis\t0 Comments\nUEFA Çempionlar Liqasında 3-cü turun oyunları keçirilib.\nA QRUPU: Benfika – Mançester Yunayted 0:1 ÇSKA – Bazel 0:2 A qrupunda keçirilən hər iki qarşılaşmada qonaqlar 3 xalı bayram edən tərəf olub. Portuqaliya səfərinə yollanan “Mançester Yunayted” Raşford’un vurduğu yeganə qol sayəsində Benfika’ya qalib gəlib. Bu qələbə sayəsində “Qırmızı Şeytanlar” xallarının sayını 9-a yüksəldib. “ÇSKA” doğma meydanda qəbul etdiyi “Bazel” komandasına 0:2 hesabı ilə məğlub olub.\nB QRUPU: Bavariya – Seltik 3:0 Anderlext – PSJ 0:4 Ötən tur “Bavariya” komandasına futbol dərsi keçən “PSJ” bu turda qrupun autsayderi hesab olunan Anderlext’i darmadağın edib 0:4. Qrupun digər görüşündə “Bavariya” “Seltik” komandasına heç bir şans verməyib. C QRUPU: Qarabağ – Atletiko Madrid 0:0 Çelsi – Roma 3:3 C qrupunda keçirilən hər iki qarşılaşma heç-heçə başa çatıb. Bakıda adlı-sanlı Atletiko Madrid komandasını qəbul edən “Qarabağ” rəqibi ilə heç-heçə edərək aktivinə ilk xalı yazıb. Son İngiltərə çempionu “Çelsi” komandası doğma meydanda Roma’ya qalib gələ bilməyib. Görüş 3:3 hesabı ilə məhsuldar heç-heçə ilə başa çatıb.\nD QRUPU: Barselona – Olimpiakos 3:1 Yuventus – Sportinq 2:1 D qrupunun lideri “Barselona” öz meydanında Yunanıstanın “Olimpiakos” komandasına 3:1 hesabı ilə qalib gəlib. Turnirin son finalçısı “Yuventus” Sportinq’lə görüşdə yenik durumda olmasına baxmayaraq Pyaniç və Mandzukiç’in vurduğu qollar sayəsində 2:1 hesabı ilə qələbə qazanmağı bacarıb.\nE QRUPU: Maribor – Liverpul 0:7 Spartak Moskva – Sevilya 5:1 E qrupunda keçirilən iki oyunda qapılara 13 top vurulub. “Maribor” doğma meydanda Liverpul’a 0:7 hesabı ilə məğlub olub. Rusiyanın “Spartak Moskva” komandası öz meydanında Sevilya’nı 5:1 hesabı ilə ağır məğlubiyyətə uğrradıb. Bu nəticələrdən sonra “Liverpul” 7 xalla turnir cədvəlinə başçılıq edir.\nF QRUPU: Mançester Siti – Napoli 2:1 Feyenord – Şaxtyor 1:2 Qrupun lideri “Mançester Siti” öz meydanında “Napoli” komandasına 2:1 hesabı ilə qalib gəlib. Feyenord – Şaxtyor göüşündə qonaqlar qələbəni bayram edib. Oyunun 8-ci dəqiqəsində Berquisin vurduğu qolla hesabda önə keçən Hollandlar üstünlüklərini sona kimi saxlaya bilməyərək yekunda 1:2 hesabı ilə məğlubiyyətlə barışmalı olublar.\nG QRUPU: Monako – Beşiktaş 1:2 Leipziq – Portu 3:2 Turnirə yaxşı start verən “Beşiktaş” “” səfərindən də 3 xalla qayıdıb. Cenk Tosun’un dublu sayəsində növbəti 3 xalı aktivinə yazan “Qartallar” 9 xalla turnir cədvəlinə başçılıq edir. Ötən tur Monako’nu səfərdə 3:0 hesabı ilə məğlub edən “Portu” bu tur Leipziq’lə səfər matçından əliboş qayıdıb.\nH QRUPU: Apoel – Borussia Dortmund 1:1 Real Madrid – Tottenhem 1:1 H qrupunda keçirdikləri 2 oyundan sonra maksimum xal qazanan “Real Madrid” və “Tottenhem” komandaları Madriddə üz-üzə gəldilər. Hesab görüşün 28-ci dəqiqəsində açıldı. Aurier’in sağ cinahdan ötürməsini uzaqlaşdırmaq istəyərkən Varan avtoqol müəllifi olub 0:1. Fasiləyə iki dəqiqə qalmış Kral klubu hesabı bərabərləşdirməyə müvəffəq olub. Ronaldo penalti zərbəsini dəqiq yerinə yetirib 1:1. İkinci hissədə hər iki komandanın bir neçə dəfə fərqlənmək imkanları olsa da qapılara başqa qol vurulmayıb. Qrupun digər matçında “Apoel” doğma meydanda qəbul etdiyi “Borussia Dormund” komandası ilə heç-heçə oynayıb 1:1.\nBaxış sayı: 2. 120\n← Beynəlxalq Muğam Mərkəzində tarzən Ramiz Quliyevin yaradıcılıq gecəsi keçiriləcək\nGetmək sizdən, endirim bizdən! →


“İçimizdəki nakişiləri yerində oturtmasaq...“\n16 İyun 2013 22:54\nPartiya sədri iqtidaryönlü gəncləri sərt tənqid etdi\nDemokratik Maarifçilik Partiyasının sədri Elşən Musayev müəllif yazısı ilə çıxış edib. O, bu dəfə iqtidaryönlü gəncləri sərt təqdim edib. Yazının marağa səbəb olacağını nəzərə alıb, onu oxuculara təqdim edirik:\nBu haqda çox danışmışam. Hər nə qədər acı, ağrılı, təəssüfedici olsa da çox danışmışam! Bu gün də danışıram. Sabah da danışacam! Vəziyyət dəyişməyincə danışacam!\nMövzu iqtidaryönlü gənclikdir. İllərdir üzərlərində çox qəribə soyuqqanlıq müşahidə etdiyim, böyük əksəriyyəti təşəbbüssüz olan, özünü cəncələ, əziyyətə, çətinə salmaqla, ən nəhayət "sarı sim"ə toxunmaqla heç arası olmayan gənclik- Təbii ki, söhbət siyasiləşmiş təbəqədən gedir.\nYoxdurlar ortalarda. Əslində varlar. Sadəcə ortalarda deyil, özlərinə məxsus ortamlardadırlar. Qrant denən, anasını ağlatsınlar, pafoslu çıxış denən boş-boş mətnlərlə bərli-bəzəkli otaqlarda cəh-cəh, bəh-bəh vursunlar. Mənasız, gic-gic(ifadəmə görə üzr istəyirəm) tədbirlər denən, gündə yüzünü düzənləsinlər. Amma harda ki, real işə, rəqiblə canlı döyüşə, arqumentli məntiqə, fədakar dirənişə, cəsarətə ehtiyac var – anındaca göyə elə buxarlasınlar ki, ruhun belə inciməsin!\nBu yaxınlarda hakimiyyətin ən üst mərtəbələrə dartıb(zorla) çıxardığı gənclərdən biri bilirsinizmi mənə nə deyir? Deyir, sənin Lider TV də nə işin var? Niyə iqtidarı bu qədər ürəkdən müdafiə edib, özünə düşmən qazanırsan? Niyə mətbuatda bu qədər şövqlə, həvəslə müdafiə edirsən bunları? Nə düşüb sənə? Nəyinə lazımdır? Və... inanın tam səmimi deyirəm-mən bu qorxulu ritorikanı bir tək düşərgəmizdə olan gənclərin deyil, bəzən ağlasığmaz iqtidar mənsublarının da fasında acı-acı seyr etmək məcburiyyətində qalıram. Həm də davamlı şəkildə! Niyə? Çünki həzm edə bilmirlər bizi. Onlar etməli olduğunu biz etdiyimiz üçün həzm edə bilmirlər. Təkəbbürə qapılırlar, qarşısındakını da özləri kimi laqeyd, məsuliyyətsiz etmək üçün yüz oyundan çıxırlar. Amma sonuc olaraq yenə də alınmır ki, alınmır.\nHardadır Azərbaycan gənclərinin üst qurumları, rəhbər şəxsləri? Onların işi sadəcə kvartalda bir dəfə yığışıb bəyənat verməkdən, Azərbaycanın səfalı bölgələrində mənasız tədbirlər keçirməkdənmi ibarətdir? Yoxsa beynəlxalq əməkdaşlıq adı ilə turistik səfərlərə çıxmaqdanmı? Niyə efirlərdə yoxlar? Niyə mətbuatda yoxlar? Niyə bir dəfə hansısa müxalifət nümayəndəsini söz duelinə çağırmırlar, ya da çağırılan yerlərə getmirlər? Niyə təşəbbüskar deyillər? Niyə İlham Əliyevçi olduqlarını sözdə deyil, əməldə sübut etməyə cəhd etmirlər?\nSiz bilirsinizmi ki, "Azadlıq"radiosundakı debatların az qala 3-dən birinə 21 yaşlı, hələ tələbə olan Fərid Şahbazlı gedir? Onunmu borcudur bu yükün altına girmək? Və ya, o gün ANS-in efirinə baxıram, bu dəfə bir başqa 21 yaşlı gənc-Hacıbəy Heydərli hakimiyyət uğruna növbəti fədakarlığı edir. Etsin! Eşq olsun. Hər ikisinə eşq olsun. Amma qocaman gənclərə də görk olsun! Baxıb utansınlar. Utanmaqları bir yana, barı o dəyərli gənclərin qarşısında yekə-yekə məsləhət verməkdən çəkinsinlər. Onlardan öyrənsinlər. Eyni zamanda anlasınlar ki, bu ölkədə öz yolunu kişi kimi müdafiə edən və əsl İlham Əliyevçi olacaq gənclər kimlərdir!\n100 dəfə demişəm, bu da 101-ci olsun. Siyasət ağır menyudur, onu hər kəs qida rasionuna daxil edə bilməz. Daxil etsə belə həzmə verməyi çətin, mümkünsüz olar. Bu meydan sadəcə istedadlılar üçün keçərlidir, orada bacı oğullarına, əmi nəvələrnə, dayı dostlarına yer yoxdur. Orada ümumiyyətlə yararsız olan, siyasətin təyinatına uyğun gəlməyən kimsəyə yer yoxdur! Necə ki, bu gün mənə yüz milyon belə vermiş olsalar yenə gedib hansısa xəstəxanada ürək əməliyyatına girə bilmərəm-çünki cərrah deyil, hüquqşünasam, eləcə də istedadsız adama on illərlə də maya qoysan yenə getdiyi yolun anlamını, dəyərini, mənasını anlamaqda çətinlik çəkəcək!\nOdur ki, elə bu əsnada üzümü həmin"solo siyasətşünaslar"a tutub səslənirəm: Sadəcə mane olub, ayağımıza dolaşmayın, yetər. Zatən sizlərin susqunluğunu, qorxaqlığını zaman-zaman kompensasiya etməkdən yorulduq, bezdik. Fəqət içimizdə daima dolaşan çox inadkar bir hiss bu şərəfli yoldan usanmamağa sövq etdi bizi! "Yola davam"-dedi...\nBundan belə də İlham Əliyev yolundan, əsl Azərbaycançılıq yolundan dönsək nakişiyik!\nİçimizdəki nakişiləri yerində oturtmasaq isə"duble" nakişiyik!


Üzeyir Cəfərov, tanınmış hərbi ekspert | 24saat\n“Bu il aprelin 13-də təxminən saat 21.00 radələrində kəndimizdə yerləşən çayxanada oturmuşdum. Mənimlə bərabər qardaşım uşaqları Mirzəli Rüfət, Usubov Cəmil, Usubov Raqub, Usubov Rahib də orada idi və birlikdə çay içirdik. Əvvəllər tanımadığım Şamaxı sakinləri də yol keçərkən oturduğumuz çayxanaya çay içmək üçün düşdülər. Bir qədər oturduqdan sonra mən onlardan ayrıldım. Sonradan eşitdim ki, çayxanadan bərk səs gəlir. Gedib gördüm ki, qardaşım uşaqları ilə həmin şamaxılılar dalaşırlar. Mübahisə barədə kimsə 102 xidmətinə məlumat vermişdi. Polisdən əməliyyat qrupu gələrək dalaşanları tutub şöbəyə apardı. Polis rəisi və istintaq bölməsinin rəisi Rasim Məmmədov da hadisə yerində idilər. Heç bir səbəb izah olunmadan, günahım olmadan məni terrorçu kimi tutub polis şöbəsinə apardılar. Əsl mərəkə bundan sonra baş verdi. Iki gün yarım məni təcridxanada yox, şöbənin zirzəmisində ac-susuz saxlayıb, mənə işgəncə verdilər. Polis əməkdaşı Vahid Məhərrəmov və Rasim Məmmədov tələb edirdi deyim ki, mən o adamları tanıyıram. Onlara bildirdim ki, məhkəmə qərarı olmadan məni qanunsuz saxlayırsız. Bundan sonra mənə dedilər ki, ”dur gəl, indi səni buraxacağıq”. Mən bunlarla bərabər çıxanda yanıma bir neçə polis gələrək, qoluma qandal vurmaq istədilər. Günahsız olduğumu dedim, hüquqlarımın tapdalandığını bildirdim. Bundan sonra məni məhkəməyə aparıb, orada heç nə soruşmadan, heç nəyi araşdırmadan sifarişlə mənə 12 sutka həbs cəzası verdilər. Polis şöbəsində saxlanıldığım iki sutka yarımı da çıxmadılar. Ümumilikdə məni 14 sutka yarım polis şöbəsində günahsız yerə saxladılar.\tSutkalıq həbsdə saxlanıldığım zaman istintaq bölməsinin rəisi Rasim Məmmədov bir neçə dəfə yanıma gəlib “neyləyim, sənə cinayət işi açım?” deyə soruşurdu. Hətta şamaxılılar da “Ağakərimin günahı yoxdu” desələr də, məni nahaqdan hədələyib, məndən pul tələb edirdilər. Məndən 5000 manat tələb olunurdu, axırda 3000 manata razılaşdıq. Oğluma xəbər göndərdim, ailə üzvlərimin qızıl-zinət əşyalarını girov qoyub o pulu toplayıb ödədi.\nDövlət başçısından, Daxili işlər nazirindən, Baş prokurordan xahiş edirəm, baş verənlər araşdırılsın, vətəndaşlara qarşı azğın davrananlar cəzalandırılsın. Insanlarla qanun çərçivəsində deyil, cəngəllik qaydaları ilə davranırlar. Günlərin birində Ismayıllı polisində ölüm hadisəsi baş versə, onda mənim dediklərim öz təsdiqini tapacaq. Buna görə də nə qədər ki, belə bədbəxt hallar baş verməyib, vaxtında ölçü götürülsün. Pul almaq üçün günahsız adamlara olmazın işgəncələrini verirlər.\tQərar dövlət başçısınındır


ZAUR USTAC HAQQINDA – YAZARLAR.AZ\nEtiket: ZAUR USTAC HAQQINDA\nZaur Ustac: Günaydın, Ağçiçəyim!\nPosted on 24.02.2019 qelemdar tərəfindən\nQış tüğyan edirdi ömür bağında,\nHamı süst yatırdı ağ yorğanında,\nQəfil gördüm səni bar budağında,\nXoş gördük, GÜN AYDIN, ay Ağ çiçəyim!\nBu, qarlı qış hara, tər çiçək hara,\nƏllərim pak deyil oxşayım səni,\nHəddim o hədd deyil qoxlayım səni,\nBağbanam borcumdur yoxlayım səni,\nXoş gördük, GÜN AYDIN, ay Ağ çiçəyim!!!\nZaur Ustac “GÜNAYDIN” (“Ağçiçəyim”) kitabından.\n#zaurustac #yazarlaraz #ustacaz #yazar #ustac\nAZƏRBAYCAN,AĞDAM,AĞDAM ƏDƏBİ MÜHİTİ,BAKI,Без рубрики,ZAUR USTAC,ZAUR USTAC HAQQINDA,ŞEİRLƏR,زائور اوستاج içində dərc edildiEtiketləndi AZƏRBAYCAN YAZAR YAZARLAR YAZIÇI ZAUR USTAC ZAUR USTAC HAQQINDA ZİYADAR ZİYALI ŞAİRBir şərh yazın\nZaur Ustacın başlatdığı “Mübariz-31” tədbirləri uğurla davam edir.\nZaur Ustacın başlatdığı “Mübariz-31” Milli qəhrəman Mübariz İbrahimovun anım-tanıtım tədbirləri uğurla davam edir. Beləki, cari fevral ayının ilk günlərindən Ağdam rayon Quzanlı – 1 tam orta məktəbindən başlamış tədbirlər son olaraq Arif Hüseynzadə adına Bakı şəhəri, Yasamal rayonu 20 nömrəli tam orta məktəb-liseydə keçirilmiş tədbirlə davam etmişdir. Tədbirlərin xronologiyasın diqqətinizə çatdırırıq:\nAğdam rayonu Quzanlı – 1 qəsəbə tam orta məktəbində\n4 fevral 2019-cu il tarixində Ağdam rayonu Quzanlı – 1 qəsəbə tam orta məktəbində Şükürova Zəminə müəllimənin təşkilatçılığı ilə Azərbaycan Respublikasının Milli Qəhrəmanı Mübariz İbrahimovun əziz xatirəsinə həsr olunmuş “MÜBARİZ-31” ( #Mubariz31 ) anım-tanıtım tədbirləri çərçivəsində Mübarizin qəhrəmanlığı haqqında şagirdlərə məlumat verilmiş, işğal altında olan torpaqlarımızdan söhbət açılmışdır. Tədbirdə fərqlənən şagirdlərə və məktəbin kitabxanasına layihədə nəzərdə tutulduğu kimi Zaur Ustacın Milli Qəhrəman Mübariz İbrahimovun son döyüşündən bəhs edən “Oriyentir Ulduzu”, eyni zamanda görkəmli memar Əliş bəy Kərəmlinin 700 illiyi münasibəti ilə yenicə işıq üzü görmüş “Əliş və Anna” kitabları hədiyyə olunmuşdur.\nBakı şəhəri, Nizami rayonu 201 nömrəli tam orta məktəbdə\nSon dövrlərdə Azərbaycan Respublikasının Milli Qəhrəmanı Mübariz İbrahimovun qəhrəmanlığına kölgə salmaq istəyənlərin anlaşılmaz hərəkətləri fonunda olduqca vacib və zamanlaması uğurlu hesab edilən, Zaur Ustacın başlatdığı “Mübariz – 31” layihəsi çərçivəsində anım-tanıtım tədbirləri uğurla davam edir.\nBelə ki, Ağdam rayonu Quzanlı – 1 qəsəbə tam orta məktəbində keçirilmiş tədbirlərin ardınca bu dəfə də Bakı şəhəri, Nizami rayonu 201 nömrəli tam orta məktəbdə anım-tanıtım tədbirləri müvəffəqiyyətlə həyata keçirilib. “Ustac.az” Yaradıcılıq və İnkişaf Portalının təşəbbüsü və Azərbaycan Respublikasının Əməkdar müəllimi Afət Xəlilovanın təşkilatçılığı ilə baş tutan tədbirdə Milli Qəhrəman Mübariz İbrahimovun həyatından, döyüş yolundan geniş söhbət açılmış, şagirdlər bu barədə məlumatlandırılmışdır. Fəal diskussiya şəraitində keçən tədbirdə fərqlənən şagirdlərə Milli Qəhrəman Mübariz İbrahimovun son döyüşündən bəhs edən, istər hərbi, istəsə də bədii baxımdan olduqca böyük ustalıqla qələmə alınmış, məktəblilər üçün sinifdənxaric oxu vəsaiti kimi nəzərdə tutulan Zaur Ustacın “Oriyentir ulduzu” kitabı hədiyyə olunmuşdur.\nBundan əlavə, tədbirlər proqramına uyğun olaraq, Zaur Ustacın “Oriyentir ulduzu” və yeni nəşr olunmuş “Əliş və Anna” kitablarından müəyyən edilmiş sayda nüsxələr məktəbin kitabxanasına bağışlanıb. Onu da qeyd etmək istəyirəm ki, 201 nömrəli tam orta məktəbin yuxarı sinif şagirdləri, eyni zamanda, Əməkdar müəllim Afət Xəlilovanın rəhbərliyi ilə “Kərəmli – 700” yubiley tədbirləri çərçivəsində məktəblilər arasında keçirilən “Zaur Ustacın “Əliş və Anna” poemasında tarixi həqiqətlər” mövzusunda inşa nüsabiqəsinin iştirakçılarıdır. Adıçəkilən müsabiqənin görkəmli memar Əliş bəy Sübhan oğlu Kərəmlinin aprel ayında doğum günü ərəfəsində yekunlaşdırılacağı gözlənilir. Əvvəlcədən xəbər verildiyi kimi, müvafiq olaraq, növbəti tədbirlərin Şamaxı şəhər, M. Hadi adına 9 nömrəli tam orta məktəbdə və daha sonra respublikanın tanınmış məktəblərindən olan Bakı şəhəri, A. Hüseynzadə adına 20 saylı məktəb-liseydə təşkil olunacağı nəzərdə tutulur. Bu qəbildən olan tədbirlərin keçirilməsini yalnız və yalnız bir məqsədi var – Vətən elə onun mərd oğulları, ziyalıları deməkdir. Vətənin təəssübünü çəkən Vətən oğullarını unutmamaq elə Vətəni sevmək deməkdir. Azərbaycan yeniyetməsi, gənci Vətənini tanımalı və sevməlidir.\nM. Hadi adına Şamaxı şəhər 9 nömrəli tam orta məktəbində\n7 fevral 2019-cu il tarixində – Mübarizin doğum günündə – M. Hadi adına Şamaxı şəhər 9 nömrəli tam orta məktəbində Şirəliyeva Sevda müəllimənin təşkilatçılığı ilə Azərbaycan Respublikasının Milli Qəhrəmanı Mübariz İbrahimovun əziz xatirəsinə həsr olunmuş “MÜBARİZ-31” ( #Mubariz31 ) anım-tanıtım tədbirləri çərçivəsində Mübarizin qəhrəmanlığı haqqında şagirdlərə məlumat verilmiş, işğal altında olan torpaqlarımızdan söhbət açılmışdır. Məktəblilər Zaur Ustacın “Oriyentir Ulduzu” kitabı ilə tanış olmuş, kitabın çalışmalar bölümündəki tövsiyələrə uyğun olaraq, “Mən də mübariz kimi qəhrəman olacam”, “Azərbaycanı sevirəm”, “Biz o torpaqlara qayıdacağıq” mövzularında qısa inşalar yazmışlar. Tədbirdə fərqlənən şagirdlərə və məktəbin kitabxanasına layihədə nəzərdə tutulduğu kimi Zaur Ustacın Milli Qəhrəman Mübariz İbrahimovun son döyüşündən bəhs edən “Oriyentir Ulduzu”, eyni zamanda müəllifin yenicə işıq üzü görmüş “Əliş və Anna” kitabları hədiyyə olunmuşdur.\nBakı şəhəri Arif Hüseynzadə adına 20 nömrəli məktəb – liseydə\n19 fevral 2019-cu il tarixində Bakı şəhəri Arif Hüseynzadə adına 20 nömrəli məktəb – liseydə Quliyeva Gözəl müəllimənin təşkilatçılığı ilə Azərbaycan Respublikasının Milli Qəhrəmanı Mübariz İbrahimovun əziz xatirəsinə həsr olunmuş “MÜBARİZ-31” ( #Mubariz31 ) anım-tanıtım tədbirləri çərçivəsində Zaur Ustacın “Oriyentir Ulduzu” kitabının müzakirəsi təşkil olunmuş, məktəblilər kitabın çalışmalar bölümündə tövsiyə olunan inşa adlarına uyğun olaraq, “Vətəni sevmək imandandır”, “Xocalı”, “Mənim sevimli qəhrəmanım” mövzularında qısa inşalar yazmışlar. Fərqlənən şagirdlərə və məktəbin kitabxanasına tədbir çərçivəsində nəzərdə tutulduğu kimi Zaur Ustacın Milli Qəhrəman Mübariz İbrahimovun son döyüşündən bəhs edən “Oriyentir Ulduzu” kitabı hədiyyə olunmuşdur.\nAYB,AZƏRBAYCAN,AĞDAM,AĞDAM ƏDƏBİ MÜHİTİ,BAKI,MARAQLI MƏLUMATLAR,MÜSABİQƏLƏR,MÜSAHİBƏLƏR,MƏQALƏLƏR,QƏHRƏMANLAR,TARİXDƏ BU GÜN,TƏHSİL,TƏQDİMAT,TƏQVİMDƏ BUGÜN,VETERAN,VƏTƏNPƏRVƏRLİK,XÜSUSİ GÜNLƏR,XƏBƏR,ZAUR USTAC,ZAUR USTAC HAQQINDA,ZİYADAR ZİYALI içində dərc edildiEtiketləndi AZƏRBAYCAN MÜSAHİBƏ MƏQALƏLƏR QARABAĞ VETERAN XƏBƏR YAZAR YAZARLAR YAZIÇI ZAUR USTAC ZAUR USTAC HAQQINDA ZİYADAR ZİYALIBir şərh yazın\nZaur Ustacın “Həftə İçi” qəzetinə müsahibəsindən\nPosted on 16.11.2018 qelemdar tərəfindən\n“…Unutmayaq ki, indi klassik adlandırdığımız bəstəkar, şair və yazıçılar vaxtilə ucqar kəndlərdə müəllim işləyiblər. Hətta dahi yazıçı Lev Tolstoy ömrünün son günlərində Rusiyanın ucqar kəndlərinə – kasıb uşaqlara dərs demək üçün yola çıxıbmış. O, yazdıqlarını cəfəngiyat adlandıraraq, uşaqlara təhsil, savad verməyi daha üstün tutmuşdur. Bax, budur böyüklük. Bu cür insanlar “mənəm” kəlməsini bir dəfə də olsун dillərinə gətirməyiblər. …”\n"YAZARLAR"-IN YAZARI "ZİYDAR",AZƏRBAYCAN,AĞDAM,AĞDAM ƏDƏBİ MÜHİTİ,BAKI,MARAQLI MƏLUMATLAR,MÜSAHİBƏLƏR,MƏQALƏLƏR,QARABAĞ,TƏBRİZ,TƏHSİL,TƏQDİMAT,USTAC MİLLİ MÜKAFATI,VETERAN,VƏTƏNPƏRVƏRLİK,XÜSUSİ GÜNLƏR,XƏBƏR,YENİ KİTAB,YUBİLEY,ZAUR USTAC,ZAUR USTAC HAQQINDA,ZİYADAR ZİYALI,ƏLİŞ KƏRƏMLİNİN ANADAN OLMASININ 700 İLLİYİ içində dərc edildiEtiketləndi AZƏRBAYCAN MÜSAHİBƏ MƏQALƏLƏR QARABAĞ TƏHSİL TƏQDİMAT USTAC VETERAN XƏBƏR YAZAR YAZARLAR YAZIÇI ZAUR USTAC ZAUR USTAC HAQQ;NDA ZAUR USTAC HAQQINDA ƏDƏBİYYATBir şərh yazın\nŞerin, poeziyanın məskəni, şer kimi formalaşdığı yer, əlbəttə ki, ürəkdir… – İldırım Əkbəroğlu.\nPosted on 18.09.2018 qelemdar tərəfindən\nŞerin, poeziyanın məskəni, şer kimi formalaşdığı yer, əlbəttə ki, ürəkdir. Ona görə də şeri oxuyarkən o, oxucunun qəlbini çırpındırmalıdır, ürəyini şirin-şirin döyündürməlidir. Bununla bərabər, şerin sevilə-sevilə oxunması üçün, bu şerdə yeni fikir olmalıdır, oxucunun başqa şerlərdə oxumadığı yeni mənalar olmalalıdır. Son zamanlar oxuduğum şerlərin içərisində, yuxarıda dediyim fikirlərə, yüksək dəyərli mənalara Zaur müəllimin poeziyasında tez-tez rast gəlmək olur ki, bu da, tanınmış şairimiz Zaur Ustacı öz oxucularına sevdirir. Zaur müəllimin “Dünya” şeri onun oxucuları tərəfindən bəyənilmiş yeni fikirli şerlərindən biridir. Belə ki, dünya adına yazılmış bir çox şerlərdə günahkar kimi dünya tanınır, qınaq yeri dünyadır. Lakin, Zaur müəllimin bu şerində, haqlı olaraq günahgar dünyanın deyil, özünü apara bilməyən insanlarda olduğunu poetik şəkildə oxucunun diqqətinə çatdırır. Doğurdan da, axı dünya neyləsin? – imkan verir ki, insan yaradıb qursun, təbii sərvət verir ki, dolansın.İnsanın da, mini yaradıb qurur biri yandan çıxıb, illərlə yaradılanları məhv edir, dağıdır. Dünya neyləsin axı, gözləri dünyanın ona verdiyi tükənməz maldan doymur,gedib özgəsinin də əlində olanını tutub alır. Ancaq, sonunda insan özü ilə heç nə aparmır və əli boş dünyadan köçüb gedir. Yenə də dünyanın malı dünyanın özünə qalır. Bütün bu dediklərim Zaur müəllimin üç bəndlik şerindən çıxan mənalardır ki, bu möhtəşəm fikirləri , bu böyük mənaları kiçik bir şerdə ifadə etmək Zaur Ustac kimi böyük şair bacarar. Bu gözəl şerə görə Zaur müəllimə oxucular adından təşəkkür edirəm və həmişə olduğu kimi, yenə də, onun gözəl şerlərini oxumaq üçün səbirsizliklə gözləyirəm!\n"YAZARLAR"-IN YAZARI "ZİYDAR",AYB,AZƏRBAYCAN,AĞDAM,AĞDAM ƏDƏBİ MÜHİTİ,BAKI,MARAQLI MƏLUMATLAR,MÜSAHİBƏLƏR,MƏQALƏLƏR,QARABAĞ,QƏHRƏMANLAR,RƏYLƏR,TÜRK,TƏBRİZ,TƏHSİL,TƏQDİMAT,USTAC MİLLİ MÜKAFATI,VƏTƏNPƏRVƏRLİK,ZAUR USTAC,ZAUR USTAC HAQQINDA,ZİYADAR ZİYALI,ŞEİRLƏR,İBRƏTAMİZ ŞEİRLƏR,زائور اوستاج içində dərc edildiEtiketləndi "YAZARLAR"-IN YAZARI "ZİYADAR" AYB AZƏRBAYCAN AĞDAM MÜSAHİBƏ MƏQALƏLƏR QARABAĞ RƏYLƏR TƏQDİMAT USTAC USTAC MİLLİ MÜKAFATI YAZAR YAZARLAR YAZIÇI YUSİFCANLI ZAUR USTAC ZAUR USTAC HAQQINDA ZİYADAR ZİYALI ŞAİR ŞEİR ƏDƏBİYYAT زائور اوستاجBir şərh yazın\nİldırım Əkbəroğlu Zaur Ustacın “DOSTUM” şeiri haqqında.\nMənəvi dünyamıza çağırış,saflığa, mənəvi təmizliyə çağırış… Nə gözəl olar insan bu çağrışa qoşulub yaşadığımız bu dünyada addımlarını həyat yolunda düz ata, ətrafına boylanıb yaxşını, pisi seçib, yaxşını qoruya, pisi təmizləyə, vətənini, elini , obasını ürəkdən sevə, vətəninə ürəkdən vətəndaşlıq edə… Zaur Ustacın bu şerində bütün bunlar ətrafına, dostuna, yaxın bildiyinə və canından çox sevdiyi vətəninin vətəndaşlarına töfsiyəsidir, məsləhətidir. Hər insanın əməlləri öz hərəkətinə uyğun, davranışına uyğun öz layiqli cavabını alacaq bir gün, çünki, hər insanın əməlləri görünür, bilinir, hiss olunur, pisin cəzası, yaxşının hədiyyəsi-Ulu Tanrının əlindədir. Bütün bu dediklərim Zaur müəllimin şerini oxuyub gəldiyim fikirdir və Zaur müəllim bu şeridə də öz poetik fikirləri ilə mənəvi aləmimizi oxucularına açır və öz müdrik tövsiyələri ilə, hər bir vətəndaşın, hər bir kəsin düz addımları ilə vətəninə, elinə-obasına gərəkli bir vətəndaş olmasına çağrış edir. Çox gözəl şerdir, Zaur, əzizim! Bu təbi, bu istedadı sizə verənə şükürlər olsun, Yazan əlləriniz var olsun!\n"YAZARLAR"-IN YAZARI "ZİYDAR",AYB,AZƏRBAYCAN,BAKI,DİN,MARAQLI MƏLUMATLAR,MÜSAHİBƏLƏR,RƏYLƏR,TƏQDİMAT,USTAC MİLLİ MÜKAFATI,ZAUR USTAC,ZAUR USTAC HAQQINDA,ZİYADAR ZİYALI,ŞEİRLƏR,İBRƏTAMİZ FOTOLAR,İBRƏTAMİZ ŞEİRLƏR,زائور اوستاج içində dərc edildiEtiketləndi "YAZARLAR"-IN YAZARI "ZİYADAR" AYB AZƏRBAYCAN AĞDAM DİN MÜSAHİBƏ MƏQALƏLƏR QARABAĞ RƏYLƏR TƏHSİL TƏQDİMAT XƏBƏR YAZAR YAZARLAR YAZIÇI YUSİFCANLI ZAUR USTAC ZAUR USTAC HAQQINDA ŞAİR ŞEİR ƏDƏBİYYAT زائور اوستاجBir şərh yazın\nZaur Ustac: Bir budaqdan üç yarpaq…\nPosted on 14.09.2018 14.09.2018 qelemdar tərəfindən\nDostum, haqq yoluna qayıt indidən,\nSonra əməlindən olma peşiman.\nGördüyün işlərə, dediyin sözə\nBir gün, sorğu-sual olacaq inan!\nYaşama, dünyanı hədər yerə, sən!\nSabahkı gün üçün yaşa bu gündən,\nNəfsin güdazına vermə ömrünü,\nSabahkı yaşayış doğur bu gündən!\nXülyalar yolunda olma canfəşan,\nArzu, istəyini inam üstə qur!\nBu gün elə yaşa, elə iş gör ki,\nPeşiman olma, çalınanda “sur”!\nNə qədər Günəş var, yaşayar insan,\nİnsan öz ömrünü son edə bilməz.\nDünyasın dəyişər, nizamı ilə,\nO, bir varlıq kimi yox ola bilməz!\nHeçdən heç yaranmır, hrç nə heç olmur,\nBulud göydə dolur, yerdə su olur,\nSular buxar olub, göylərə uçur,\nBu, “dünya” nizamsız qurula biməz!\nGecələr, gündüzlər, Ay və ulduzlar,\nSəhradakı qumlar, dəryada buzlar,\nAcılı, şirinli, rəngli dənizlər,\nBir təsadüfdürmü? – bu ola bilməz!\nBütün yaranmışın öz nizamı var,\nCanlılar, cansızlar, dərələr, dağlar,\nBütün xəstəliklər, bütün bəlalar,\nHeçdən mövcud deyil, heç ola bilməz!\nDünyamız qurulmuş, bir nizam üstə,\nDaşları daş üstə, otu ot üstə,\nİnan ki, göz tökən acı tüstü də,\nHeçdən yaranmayıb, heç ola bilməz!\nDostum, yaxşı düşün, düşün bir az da,\nİnsan bu, mətləbi duymaya bilməz!!!\nArzular üzünə güləndə sənin,\nElə bil, yüz dəfə cavanlaşırsan.\nİşin bərkə düşüb, çətinləşəndə,\nO an qəm-kədərlə qucaqlaşırsan…\nBelə olmamalı düşün, ey insan!\nSəni xəlq edəndə ulu yaradan,\nMayanı tutmuşdu, “sabit” torpaqdan,\nMənbəyin, mənsəbin torpaqdır, İNSAN!!!\nŞükür bəzək olsun şirin dillərə,\nAğıl çəpər olsun əsən yellərə,\nDüzlük mayak olsun, tüm əməllərə,\nBir gün, bu işlərə hesabatçısan!\nEnib asimandan, yerdə qərar tut,\nŞirin xülyaları biryolluq unut,\n“Həsədi”, “həvəsi” qəlbində ərit,\nHəvəsə aldanıb, uduzacaqsan!\nİnam et həmişə axirətinə,\nÜmid et, tanrının mərhəmətinə,\nİlahi inama sədaqətinə,\nBir gün mükafatın olacaq inan!!!\n"YAZARLAR"-IN YAZARI "ZİYDAR",AYB,AZƏRBAYCAN,AĞDAM,AĞDAM ƏDƏBİ MÜHİTİ,BAKI,DƏDƏ ƏLƏSGƏR - 200,DİN,MARAQLI MƏLUMATLAR,QARABAĞ,TÜRK,TƏQDİMAT,ZAUR USTAC,ZAUR USTAC HAQQINDA,ZİYADAR ZİYALI,ŞEİRLƏR,İBRƏTAMİZ FOTOLAR,İBRƏTAMİZ ŞEİRLƏR,زائور اوستاج içində dərc edildiEtiketləndi "YAZARLAR"-IN YAZARI "ZİYADAR" AYB AZƏRBAYCAN AĞDAM DİN QARABAĞ TƏQDİMAT USTAC YAZAR YAZARLAR YAZIÇI YUSİFCANLI ZAUR USTAC ZAUR USTAC HAQQINDA ŞAİR ŞEİR ƏDƏBİYYAT زائور اوستاجBir şərh yazın\nİldırım Əkbəroğlu Zaur Ustacın “Yarım bardaq” şeiri haqqında\nPosted on 13.09.2018 qelemdar tərəfindən\nİldırım Əkbəroğlu Zaur Ustacın “Yarım bardaq” şeiri haqqında:\nTəzə şer oxuyanda orada yeni poetik fikir olarsa, o şer oxucu tərəfindən çox sevilir. Sizin şerilərinizdə həmişə həm yeni poetik fikir olur, həm də, axıcılığı, lirik duyğuları ilə fərqlənir. Bu şerinizdə də olan poetik fikiriniz oxucunun qəlbindən xəbər verir. Belə ki,sevdiyin kəsin əli dəyən bardaqda sevdiyinin əl izinin qalması, sevən üçün nə qədər əziz olması fikri heç bir şerdə ifadə edilməyib və bu fikri oxuyanda , doğrudan da, oxucu şerə vurulur və bu şer oxucunun yaddaşında həkk olunur. Zaur, əzizim, şeriniz çox gözəl və mənalı şeridir. Mənə , doğrudan da, çox-çox bədii ləzzət verdi. Bunun üçün sizi təbrik edirəm və sizin gözəl şerilərinizi oxumaq üçün səbirsizliklə gözləyirəm! Allah köməyiniz olsun! Sağ olun, var olun!\n"YAZARLAR"-IN YAZARI "ZİYDAR",AYB,AZƏRBAYCAN,AĞDAM,AĞDAM ƏDƏBİ MÜHİTİ,BAKI,MARAQLI MƏLUMATLAR,MÜSAHİBƏLƏR,MƏQALƏLƏR,QARABAĞ,QƏHRƏMANLAR,RƏYLƏR,SEVGİ ŞEİRLƏRİ,TƏQDİMAT,USTAC MİLLİ MÜKAFATI,XÜSUSİ GÜNLƏR,XƏBƏR,YENİ ŞEİRLƏR,ZAUR USTAC,ZAUR USTAC HAQQINDA,ZİYADAR ZİYALI,ŞEİRLƏR,İBRƏTAMİZ ŞEİRLƏR içində dərc edildiEtiketləndi AYB AZƏRBAYCAN AĞDAM MÜSAHİBƏ MƏQALƏLƏR QARABAĞ RƏYLƏR TƏQDİMAT USTAC XƏBƏR YAZAR YAZARLAR YAZIÇI YUSİFCANLI ZAUR USTAC ZAUR USTAC HAQQINDA ŞAİR ŞEİR ƏDƏBİYYATBir şərh yazın\nMüddətli müqavilə əsasında işə qəbul prosesinin I turu başa çatdı\nPosted on 12.09.2018 qelemdar tərəfindən\n2018-2019-cu tədris ili üçün Təhsil Nazirliyi sisteminə daxil olan ümumi təhsil müəssisələrinə müddətli müqavilə əsasında müəllimlərin işə qəbulu zamanı 1178 namizəd uğur qazanaraq işə qəbul olub. Həmin müəllimlərlə əmək müqaviləsi bir tədris ili müddətinə – cari ilin sentyabr ayının 15-dən növbəti il iyun ayının 14-dək – bağlanılacaq. “Azərbaycan Respublikası Təhsil Nazirliyi sisteminə daxil olan ümumi təhsil müəssisələrində müəllimlərə tələbatın müəyyənləşdirilməsi, pedaqoji kadrların işə qəbulu və yerdəyişməsi Qaydaları”na uyğun olaraq müddətli müqavilə ilə işə qəbul edilmiş müəllimlər mərkəzləşdirilmiş müsabiqə yolu ilə işə qəbul edilmiş hesab olunurlar. Həmin müəllimlərə verilən əmək haqqı bilik və bacarıqların diaqnostik qiymətləndirilməsi imtahanında iştirak etmiş müəllimlərdə olduğu kimi yeni qaydada artımla ödəniləcək. Nəzərinizə çatdırırıq ki, həvəsləndirmə tədbirlərinin birinci və ikinci istiqaməti tətbiq edilən ümumi təhsil müəssisələrində müddətli müqavilə əsasında çalışan müəllimlərə sözügedən tədbirlər tətbiq edilməyəcək. Sosial məzuniyyətlə əlaqədar yaranan vakant yerlərdə işləyən müəllimlər istisna olmaqla, tədris ili ərzində müddətli müqavilə ilə işləyən müəllimlərin müddətsiz müqavilə ilə işə götürülməsi ilə bağlı müsahibələr keçiriləcək, uğur qazanmış müəllimlərin daimiləşməsi həyata keçiriləcək.\nPosted by İnsan Resursları Mərkəzi on Tuesday, September 11, 2018\n"YAZARLAR"-IN YAZARI "ZİYDAR",AYB,AZƏRBAYCAN,AĞDAM,AĞDAM ƏDƏBİ MÜHİTİ,BAKI,ELANLAR,MARAQLI MƏLUMATLAR,MÜSABİQƏLƏR,MÜSAHİBƏLƏR,MƏQALƏLƏR,MİQ,QARABAĞ,QƏHRƏMANLAR,TƏHSİL,TƏQDİMAT,XƏBƏR,ZAUR USTAC,ZAUR USTAC HAQQINDA,ZİYADAR ZİYALI,زائور اوستاج içində dərc edildiEtiketləndi "YAZARLAR"-IN YAZARI "ZİYADAR" AYB AZƏRBAYCAN AĞDAM MÜSABİQƏ MÜSAHİBƏ MƏQALƏLƏR MİQ QARABAĞ TƏHSİL TƏQDİMAT USTAC XƏBƏR YAZAR YAZARLAR YAZIÇI ZAUR USTAC ZAUR USTAC HAQQINDABir şərh yazın


DİZAYNIN ZİRVƏSİ SAYILAN BU AVTOMOBİL NAVIGATION PRO VƏ DƏLİKLİ WINDSOR DƏRİ OTURACAQLAR TƏKLİF EDİR.\nBu cəlbedici təkərlər dinamik 19" 7 cüt-qollu Style 707 dizaynına malik təkərlərdir.\nBu qabaqcıl özəlliyin səs tanıma və 10" sensor ekran vasitəsilə girişi təmin edən əhatəli informasiya-əyləncə sistemi paketinə malikdir.\nBu performans yönümlü təkmilləşdirmələr avtomobilin profilini vurğulayır.\nSalon eleqantlığı və fərdiləşdirmənin yeni səviyyəsinə Salonun Konfiqurasiya edilən interyer İşıqlandırması ilə nail olunub.\nHər detal son dərəcə universal və rahat Windsor dəri oturacaqların hazırlanmasında nəzərə alınıb.\nGeriyə döndükdə görüntünü artıran bu özəlik avtomobilin xarici perimetrini və qarşıdakı yolu təxmin edən statik xətlər təqdim edir; bu xətlər daha asan və təhlükəsiz part etmək üçün arxa görüntü üzərində yaranır.\nDizayn bu avtomobili müəyyən edir. Nəzərəçarpan eksteryer xəttləri təzyiqlə yuyulan LED tipli Ksenon faralarla tamamlanarkən, mükəmməl şəkildə dizayn edilən və hazırlanan interyer Touch Pro və parkinq yardımı komplekti kimi ən son texnologiyaları özündə birləşdirir.\nBu cəlbedici avtomobili həqiqətn sizin fərdiliyinizi ifadə edir. Konfiqurasiya edilən Ambient İnteryer İşıqlanma gözəl əhval bəxş edir. Naviqasiya Pro yolunuzu asanlıqla tapmanızın təminatıdır. Yumşaq və rahat perforasiyalı Windsor d'ri oturacaqların hazırlanması və tikilişində sapın rəngi və bərkliyindən tutmuş hər bir detala xüsusi diqqət yetirilmişdir.


İsa Həbibbəyli: Tofiq Bakıxanov müasir Azərbaycan mədəniyyətinin ən görkəmli simalarından biridir - XALQQAZETI.COM\nİsa Həbibbəyli: Tofiq Bakıxanov müasir Azərbaycan mədəniyyətinin ən görkəmli simalarından biridir\nAzərbaycan Milli Elmlər Akademiyasının vitse-prezidenti bu fikirləri görkəmli bəstəkar Tofiq Bakıxanovun yaradıcılığının 60, Avropanın bir çox ölkələrində tamaşaya qoyulmuş “Xəzər balladası” baletinin isə 50 illiyinə həsr edilmiş tədbirdə çıxış edərkən səsləndirdi. Natiq qeyd etdi ki, biz Üzeyir bəy Hacıbəyli kimi musiqi dahisinin qarşısında sənət imtahanı vermiş, bir neçə il Qara Qarayev kimi korifey sənətkardan dərs almış, son 60--70 ilin ən görkəmli musiqi xadimləri ilə çiyin-çiyinə işləmiş Tofiq Bakıxanovla eyni zalda əyləşdiyimizə, eyni tədbirdə iştirak etdiyimizə görə xoşbəxtik.\nXatırladaq ki, Xalq artisti, professor, Prezident təqaüdçüsü Tofiq Bakıxanovun bütün yubileyləri kimi, bu əlamətdar gün də Mədəniyyət Nazirliyinin xətti ilə təşkil edilmişdi. Azərbaycan Dövlət Filarmoniyasının Kamera və orqan musiqisi zalında ( Kapellhaus) keçirilən “Mahnı gecəsi”ndə çıxış edən musiqi ifaçılarını Azərbaycan Dövlət Xalq Çalğı Alətləri Orkestri müşayiət edirdi. Kollektivin bədii rəhbəri və baş dirijoru, Xalq artisti, professor Ağaverdi Paşayev, konsertdəki musiqi nömrələrinin dirijoru isə İlahə Hüseynova idi.\nİkihissəli konsert proqramının ilk bölməsindən əvvəl Milli Konservatoriyanın elmi işlər üzrə prorektoru , professor Lalə Hüseynova, ikinci bölmədən əvvəl isə Əməkdar jurnalist İttifaq Mirzəbəyli çıxış edərək Tofiq Bakıxanov yaradıcılığının müxtəlif istiqamətləri barədə söz açdılar. Əməkdar artistlər Gülüstan Əliyeva, Nuriyyə Hüseynova və Sahib Paşazadə, eləcə də, solistlərdən Kazım Fəxri Nicat, Cavid Hüseynov, Vüsalə Əsgərova, Leyla Dadaşova və Sevinc Aleksandriya bəstəkarın müxtəlif illərdə qələmə alınmış əsərlərini ustalıqla ifa etdilər.\nTədbirin musiqili hissəsi başa çatdıqdan sonra akademik İsa Həbibbəyli və professor Tofiq Bakıxanov mikrofona bərabər yaxınlaşdılar. İsa Həbibbəyli görkəmli bəstəkarın uğurlarını sadalamaqla yanaşı, ona yeni yaradıcılıq uğurları arzuladı. Tofiq Bakıxanov isə tədbirin təşkilatçılarına, ifaçılara, qonaqlara, mətbuat təmsilçilərinə öz minnətdarlığını bildirdi. Bəstəkar qeyd etdi ki, musiqi yaradıcılığının ən populyar janrlarından olan mahnılar iki nəfərin – bəstəkarla şairin birgə yaradıcılığı sayəsində ərsəyə gəlir:\n“Ona görə də bu gün ifa edilən mahnılardan dördünün müəllifinin zalda olması məni olduqca sevindirdi. İsa Həbibbəylinin, Şahin Fazilin, Ramiq Muxtarın və İttifaq Mirzəbəylinin sözlərinə yazılmış mahnıların böyük alqışlarla qarşılandığını görəndə xeyli məmnun oldum”.\n12 Dekabr 2018 22:47 - XƏBƏRLƏR